Προγνωστικό Βέλγιο – Φινλανδία 01/06/2016 - Bethome.gr\nBethome Αναλύσεις Πάμε Στοίχημα Προγνωστικό Βέλγιο – Φινλανδία 01/06/2016\nΠρογνωστικό Βέλγιο – Φινλανδία 01/06/2016\nΣτην τελική ευθεία μπαίνει το Βέλγιο που υποδέχεται τη Φινλανδία στο προτελευταίο του φιλικό πριν την έναρξη των υποχρεώσεων του για το Euro.\nΒέλγιο – Φινλανδία (01/06, 21:45): Την προετοιμασία του συνεχίζει το Βέλγιο που δίνει σήμερα το προτελευταίο του φιλικό τεστ. Επικράτησε με 1-2 της Ελβετίας σε φιλική αναμέτρηση, με το g/g και over 2,5 να εμφανίζεται στα πέντε πιο πρόσφατα παιχνίδια του. Αδιάφορη η Φινλανδία έχει τεθεί εκτός Euro, ενώ στα τέσσερα φιλικά τεστ που έχει δώσει έχει γνωρίσει τέσσερις ήττες, όπου σε καμία εξ αυτών δεν μπόρεσε να σκοράρει. Πιο έτοιμο, αλλά και ποιοτικότερο το Βέλγιο έχει θεωρητικά εύκολο έργο σήμερα κόντρα στη Φινλανδία.\nΠρογνωστικό: N/G (1,65 @ Stoiximan)\nΒέλγιο - Φινλανδία προγνωστικό\nΠρογνωστικό Βέλγιο – Φινλανδία


Δημοσιεύθηκε στις 13 Φεβρουαρίου, 2018 13 Φεβρουαρίου, 2018 Δημοσιεύθηκε από Επικαιρότητα\nΕπιμένει το Foreign Office για την ΑΟΖ της Κύπρου ~ Έντονες αντιδράσεις\nΣοβαρή πολιτική κρίση στο ψευδοκράτος της κατεχόμενης Κύπρου\nΣυνεχής κλιμάκωση της έντασης από την Τουρκία, σε Αιγαίο και Κύπρο\nΟ πρόεδρος Αναστασιάδης απέλυσε τον αρχηγό της Αστυνομίας στην Κύπρο\nΑπειλές εναντίον της Ελλάδας και της Κύπρου εξαπέλυσε ο Τούρκος πρόεδρος Ταγίπ Ερντογάν, κλιμακώνοντας την εμπρηστική ρητορική της Άγκυρας, μετά το νεότερο επεισόδιο στη θαλάσσια περιοχή των Ιμίων, αλλά και τις τουρκικές προκλήσεις στην κυπριακή ΑΟΖ το Σαββατοκύριακο.\nΜιλώντας στην Κ.Ο. του κόμματός του στη βουλή ανέφερε: «Κανείς να μη νομίζει ότι μας διαφεύγουν οι ευκαιριακές πρωτοβουλίες σε σχέση με τις βραχονησίδες στο Αιγαίο και οι έρευνες φυσικού αερίου στα ανοιχτά της Κύπρου».\n«Από εδώ», πρόσθεσε, «προειδοποιούμε όσους ξεπερνούν τα όριά τους στην Κύπρο και το Αιγαίο να μην κάνουν λάθος υπολογισμούς».\nΥπενθυμίζεται ότι τα μεσάνυχτα σκάφος του Λιμενικού με 27 άτομα πλήρωμα που βρισκόταν σε περιπολία στη θαλάσσια περιοχή των Ιμίων εμβολίστηκε με την πλώρη από τουρκική ακταιωρό.\nΕπίσης, το Σάββατο τουρκικά πολεμικά πλοία παρεμπόδισαν τον πλου του γεωτρύπανου «Σάιπεμ 12000» προς το τεμάχιο 3 της κυπριακής ΑΟΖ, όπου θα διενεργούσε γεώτρηση για λογαριασμό της ιταλικής εταιρείας ΕΝΙ.\nTη Δευτέρα η Ε.Ε. κάλεσε την Άγκυρα να «απέχει» από «προστριβές, απειλές ή ενέργειες» που «διαταράσσουν» τις «σχέσεις καλής γειτονίας» απηύθυνε η Κομισιόν.\nΕπίθεση Ερντογάν και στις ΗΠΑ\nΕν τω μεταξύ, στην ίδια ομιλία ο Ερντογάν επιτέθηκε και στις ΗΠΑ με αφορμή την απόφαση παροχής οικονομικής βοήθειας στην PYD (Κούρδους). Η απόφαση αυτή του στρτηγικού μας εταίρου, είπε, θα επηρεάσει και τη δική μας απόφαση και συνέχισε: «Μας ζητάνε να παραδοθούμε στους τρομοκράτες. Το ΝΑΤΟ δεν είναι ίσο με τις ΗΠΑ. Στο ΝΑΤΟ κάθε χώρα είναι ίση με τις ΗΠΑ».\nAOZ, ΑΙΓΑΙΟ, ΚΥΠΡΟΣ, ΡΕΤΖΕΠ ΤΑΓΙΠ ΕΡΝΤΟΓΑΝ


Τα αρχαία λατομεία - Dive in Evia\nΟι Κύλινδροι είναι το σπουδαιότερο λατομείο της περιοχής. Πάνω από το λατομείο, εκεί όπου συνεχίζει το μονοπάτι προς την Όχη, δεσπόζουν τα μεγάλα βράχια της Κακιάς Σκάλας. Σώζεται ακόμη ένα μεσαιωνικό καλντερίμι, που περνά ανάμεσα από επιβλητικούς γκρεμούς.\nΗ περιοχή της Κακιάς Σκάλας είναι τόπος φωλιάσματος για αρπακτικά πουλιά όπως ο σπιζαετός και ο φιδαετός.Κατά τη φθινοπωρινή μετανάστευση μπορεί κανείς να κάνει παρατήρηση πουλιών, χρυσαετών, όρνιων, σφηκιάρηδων και άλλων σπάνιων αρπακτικών. Επιπροσθέτως, τα μεγάλα βράχια είναι καταφύγια για πολλά σπάνια αγριολούλουδα.\nΑρχαια λατομεια που εκαναν την Καρυστια παγκοσμιως γνωστη.\nΚατά την αρχαιότητα, η νότια Καρυστία ήταν διάσημη για το μάρμαρο της. Τα αρχαία λατομεία της Όχης βρίσκονται στις νότιες πλαγιές της, μεταξύ των χωριών Μεκουνίδα και Αετού. Ο Στράβων γράφει για τους περίφημους, «καρυστινούς κίονες» οι οποίοι ήταν μονόλιθοι. Ήταν τόσο εντατική η λατομική δραστηριότητα ώστε στο Μαρμάρι, τον κύριο κόμβο εξαγωγής καρυστινού μαρμάρου, υπήρχε ναός για τη λατρεία του Μαρμαρίνου Απόλλωνα. Η εντατική εξόρυξη του μαρμάρου πρέπει να έγινε κυρίως τη Ρωμαϊκή εποχή. Στην εποχή του Ιουλίου Καίσαρα (60-44 π.Χ.) και του Αυγούστου, το καρυστινό μάρμαρο ήταν περιζήτητο στη Ρώμη, κυρίως για την κατασκευή μονολιθικών κιόνων. Χρησιμοποιούνταν επίσης σε επενδύσεις τοίχων και δαπέδων. Ακόμα και σήμερα στο Μοναστηράκι της Αθήνας, μπορεί κανείς να θαυμάσει μονολιθικούς κίονες καρυστινού μαρμάρου στη βιβλιοθήκη του Αδριανού. Το αξιολογότερο μνημείο της αρχαίας λατομίας βρίσκεται στη θέση Κύλινδροι Μύλων. Εδώ διατηρούνται, στη θέση όπου λαξεύτηκαν από το μητρικό πέτρωμα, γιγάντιοι μονολιθικοί κίονες μήκους 12 μέτρων, οι κύλινδροι, όπως τους αποκαλούν οι ντόπιοι. Το πιο ενδιαφέρον από όλα, είναι η πιθανότητα σύνδεσης των αρχαίων λατομείων με τα δρακόσπιτα της νότιας Εύβοιας. Υπάρχει η θεωρία ότι τα δρακόσπιτα ήταν ναοί αφιερωμένοι στον προστάτη των λατόμων Ηρακλή, που θωρώντας τους από μακριά τους έδινε κουράγιο και δύναμη για να συνεχίσουν το πολύμοχθο έργο τους. Ένας στρατιωτικός συναγερμός, ίσως η απειλή της πτώσης της ρωμαϊκής αυτοκρατορίας, τον 3ο αιώνα μ.Χ., είχε αποτέλεσμα την αποχώρηση της ρωμαϊκής φρουράς και την παύση της λειτουργίας των λατομείων.


Γιώργος Δρόσσος 3000+ ΘΕΑΤΡΙΚΑ ΚΟΣΤΟΥΜΙΑ  :: E-la-theatro.gr\nΓιώργος Δρόσσος 3000+ ΘΕΑΤΡΙΚΑ ΚΟΣΤΟΥΜΙΑ\nΦωτο - ρεπορτάζ : Ζώης Τριανταφύλλου Σφακιανάκης\n3000+ ΘΕΑΤΡΙΚΑ ΚΟΣΤΟΥΜΙΑ\nΗ πρώτη μέρα του Φλεβάρη 2019 μας έβαλε στην τροχιά του μήνα της Αποκριάς !\nΘεατρικά κοστούμια με λάμψη και ιστορία θα βγουν στο φως , θα ταξιδέψουν θα διασκεδάσουν και θα παίξουν για ακόμα μία φορά τον ρόλο τους.\nΒασιλιάδες, κοντέσες , Πριγκίπισσες, Δούκες, Νεράιδες και ξωτικά. Κοστούμια που κάποτε έπαιξαν σε υπέρλαμπρες θεατρικές παραστάσεις , στον Κινηματογράφο , και τηλεοπτικά σόου , ρούχα που αν μιλούσαν θα είχαν να πουν πολλά....\nΤο e-la-theatro.gr μίλησε με τον άνθρωπο που χρόνια τώρα τα συλλέγει , τα κατασκευάζει , τα συντηρεί , τα λατρεύει ....\nΚυρίες και Κύριοι ο Γιώργος Δρόσσος !\nΑπό το 1986 ξεκίνησε να συλλέγει τα ρούχα , ήταν και είναι το μεγάλο του πάθος ! Σήμερα η προσωπική του συλλογή ξεπερνάει τα 3000 κοστούμια , καπέλα , μάσκες θεατρικές και πολλά άλλα αξεσουάρ\nΖΤΣ : Γιώργο πως και πότε ξεκίνησε η ιδέα της συλλογής και ποιος ήταν ο στόχος ?\nΓιώργος Δρόσσος : Ήταν το 1986 , τα πρώτα κοστούμια μου τα έδωσε ένας γνωστός χορογράφος ο Βασίλης Μεταλληνός που ήξερε το πάθος μου , στόχος δεν υπήρχε ! Μου άρεσε να τα βλέπω μου άρεσε να τα έχω !\nΖΤΣ : Όλα τα κοστούμια στα έχουν δώσει καλλιτέχνες ?\nΓ Δρ : Όχι ... αρκετά μου έχουν δώσει αλλά άρχισα να κατασκευάζω κι εγώ. Παρακολούθησα σεμινάρια εδώ και στο εξωτερικό . Ο πρώτος που μου έμαθε <τα μυστικά> των θεατρικών ρούχων ήταν ο Gi Matis Γάλλος σχεδιαστής που έκανε κοστούμια για το Μουλέν Ρούζ στο Παρίσι και πολλές παραστάσεις σε Αθηναϊκά θέατρα .\nΖΤΣ : Ποιος άλλος σου έδωσε ?\nΓ Δρ: Η Σπεράντζα Βρανά ! Ερχόταν εδώ και τα κοιτούσε με τις ώρες ... Της άρεσαν πολύ... και μια μέρα μου λέει... Θα σου δώσω κι εγώ. Έτσι θα σωθούν μου είπε και μου τα εμπιστεύθηκε ! Τα προσέχω ως κόρη οφθαλμού !\nΖΤΣ : Έχεις δώσει ρούχα σε παραστάσεις ?\nΓ Δρ : Πολλές φορές ! Για Θεατρικές παραστάσεις , για Κινηματογραφικές ταινίες , για Βίντεο Κλιπ για φωτογραφήσεις για τηλεοπτικά σόου... Στο Ρεμπέτικο του Φέρρη είχα δώσει πολλά ρούχα !\nΖΤΣ : Ποιές Ελληνίδες ηθοποιοί ανέδειξαν τα θεατρικά τους ρούχα ?\nΓ Δρ : Αλίκη , Τζένη, Σπεράντζα, Ζωζώ . Η Αλίκη το φορούσε το ρούχο δεν την φορούσε ! Σήμερα μ αρέσει και η Βανδή μιλάει το ρούχο πάνω της και φυσικά η Άννα Βίσσυ ! Η Ελένη Φιλλίνη Θεά , η Φιλλίτσα Καλογεράκου μπορεί να φορέσει τα πάντα ! Όλα της πάνε !!! Τους έδωσα ρούχα για την παράσταση στο ΕΛΙΑΡΤ και κοίτα φωτογραφίες..... αλλά τι λέω.... εσύ τις έβγαλες !\nΖΤΣ : Άντρας ηθοποιός ?\nΓ Δρ : Γρηγόρης Βαλτινός !\nΖΤΣ : Από προμηθεύεσαι τα υλικά για κατασκευή κοστουμιών ?\nΓ ΔΡ : Τα περισσότερα από εξωτερικό αλλά και εδώ βρίσκεις αρκετά. Το Θέμα είναι ότι για να δείξει ένα κοστούμι θέλει υλικά ... και το κόστος πάει στα ύψη !\nZTS : Πόσο κυμαίνεται η τιμή ενός Θεατρικού ρούχου ?\nΓ Δρ : Ξεκινάει από 150 ευρώ και μπορεί να φτάσει και 3000.\nΖΤΣ : Θα μπορούσες να αναλάβεις να κατασκευάσεις σήμερα κοστούμια για μία παράσταση ?\nΓ Δρ : Δε νομίζω... Κάνω μόνο ότι μου έρθει εμένα... ότι με ευχαριστεί ! Θα κατεβάσω τηλέφωνα , θα κλείσω πόρτες και παράθυρα και θα αφεθώ ... μπορεί να μου πάρει από μερικές ώρες μέχρι και ένα μήνα !\nΖΤΣ : Τα καπέλα ποιος τα φτιάχνει ?\nΓ Δρ : Όλα τα καπέλα τα έχω φτιάξει εγώ .\nΖΤΣ : Έχεις δώσει ρούχα σε τηλεοπτικά σόου ?\nΓ Δρ : Φυσικά ! Στο <Μπράβο Ρούλα> στο αποκριάτικο , στον , <Όμορφο Κόσμο> στην Στανίση στον Άλφα και πολλά άλλα !\nΖΤΣ : Γιώργο σε ευχαριστώ για αυτό το ρεπορτάζ και εύχομαι ότι καλύτερο για τα σχέδια σου .\nΓ Δρ : Και εγώ θέλω να ευχαριστήσω εσένα και το e-la-theatro.gr την Φιλίτσα Καλογεράκου που δέχτηκε να φωτογραφηθεί με τα κοστούμια μου . Τον ηθοποιό Παύλο Φαλούτσο τον χορευτή Τεό Φαλούτσο και τον Γιάννο Καλτσονούδη .\nΓια περισσότερες πληροφορίες για την Συλλογή του Γιώργου Δρόσσου\nΤηλ . 2108259421 & 6932220541


Γιώργος Τσούλης: Δεν θα πιστεύετε γιατί έκανε απόρρητο τον αριθμό του κινητού του - Peoplegreece.com\nΓιώργος Τσούλης: Δεν θα πιστεύετε γιατί έκανε απόρρητο τον αριθμό του κινητού του\nΤο πιο «κουλό» που του έτυχε!\nΑπό Βαγγέλης Θεοδώρου | 16 Φεβρουαρίου 2017\nΟ Γιώργος Τσούλης είδε την δημοτικότητά του να εκτοξεύεται μετά την συμμετοχή του στην εκπομπή της Ελένης Μενεγάκη. Μάλιστα, εκτός από τους χιλιάδες followers που απέκτησε στα social media, οι θαυμαστές του ψάχνουν το τηλέφωνό του για να τον ρωτήσουν συνταγές και υλικά.\n«Φεύγω από το σπίτι μου στις 7.30 το πρωί. Θα επιστρέψω κάποια στιγμή το μεσημέρι για να φάω και θα γυρίσω για να κοιμηθώ στις 2 μετά τα μεσάνυχτα. Χτίζω το μέλλον μου», λέει, στο Πρώτο Θέμα, ο μάγειρας, δηλώνοντας πως η αναγνωρισιμότητα του έχει στερήσει την προσωπική του ζωή και συνεχίζει: «ευτυχώς έχω καλούς φίλους από παιδί, δουλευταράδες που καταλαβαίνουν και δεν χανόμαστε. Και η Μαριαλένα, η κοπέλα μου, δείχνει κατανόηση. Είμαστε 2,5 χρόνια μαζί. Τον άλλο μήνα κλείνω τα 29. Δεν θέλω να μεγαλώσω. Αισθάνομαι παιδί ακόμη».\nΌσο για το πιο κουλό πράγμα που του συνέβη αφότου βγήκε στην τηλεόραση;\n«Έβλεπα συνεχώς κλήσεις από έναν άγνωστο αριθμό. Πολλές. Κάποια στιγμή πήρα πίσω να δω ποιος είναι και επιμένει. “Καλησπέρα Γιώργο. Είσαι ο Γιώργος της Μενεγάκη;”, ακούω την κυρία να λέει. Και τι ήθελε να με ρωτήσει; Τι έβαλα σήμερα στη συνταγή που είδε στην τηλεόραση. Ευγενέστατη μεν αλλά μου είπε ότι βρήκε το νούμερο στον κατάλογο. Είχε πάρει όλες τις καταχωρήσεις “Τσούλης”. Το έκανα απόρρητο. Μάλλον δεν με ξαναβρήκε στο τηλέφωνο γιατί κλείνοντας μου είχε πει “ό,τι σε χρειαστώ σε αυτό το νούμερο θα σε πάρω”», αποκαλύπτει!\nΓΙΩΡΓΟΣ ΤΣΟΥΛΗΣ ΜΑΓΕΙΡΑΣ ΣΥΝΤΑΓΕΣ ΤΗΛΕΦΩΝΟ\nΗ μπηχτή της Μενεγάκη για τους μάγειρες της εκπομπή;-Παραδέχτηκε on air ότι κάνει live casting\nH μεγάλη επιστροφή της Έλλης Στάη και όλα όσα θα δούμε στο νέο OPEN TV\nΕπιστρέφει στην εκπομπή της Ελένης Μενεγάκη και το ανακοίνωσε μέσω Instagram!\nΑποκλειστικό! Αυτή είναι η νέα ομάδα της Κατερίνας Καινούργιου\nΓιώργος Τσούλης: Αυτό είναι το νέο του τηλεοπτικό βήμα μετά τη συνεργασία του με την Ελένη Μενεγάκη


Ηλικιωμένος ζει χωρίς ρεύμα και νερό - Newpost.gr\nΤα 40αρια επέστρεψαν και έφεραν μαζί τους σκόνη του Newsroom Δημοσίευση 22 Οκτωβρίου 2014, 14:20 / Ανανεώθηκε 22 Οκτωβρίου 2014, 14:20 Ηλικιωμένος ζει χωρίς ρεύμα και νερό\nΤο σπίτι όπου ζει τους τελευταίους δύο μήνες ο Σταύρος Χρονόπουλος, χωρίς νερό και ηλεκτρικό ρεύμα, βρίσκεται στην παραθαλάσσια περιοχή της Κυανής Ακτής. Δεν έχει κανέναν συγγενή παρά μόνο έναν ανηψιό που κι αυτός, παλεύει να τα βγάλει πέρα με την οικογένειά του.\nΗ ζωή του, όπως ο ίδιος την περιγράφει στην εφημερίδα. «ΠΑΤΡΙΣ» είναι πολύ δύσκολη, καθώς εκεί, μένει κάτω από άθλιες συνθήκες, αφού το σπίτι με τις πρώτες βροχές στάζει νερά ενώ το κρύο του χειμώνα δεν μπορεί να το αντέξει. «Αυτό που μένω δεν είναι σπίτι. Δεν έχει ούτε νερό, ούτε ρεύμα ούτε έναν γείτονα δεν έχω εδώ για να κουβεντιάζω και να έχω μια συντροφιά. Είναι που μου φέρνουν μια στάλα φαγητό και τρώω και μερικά μπουκάλια νερό για να πίνω κάποιοι άνθρωποι που με φροντίζουν. Ούτε να μαγειρέψω, μπορώ ούτε να πλύνω ούτε να πλυθώ εγώ ο ίδιος», αναφέρει με παράπονο ο Σταύρος Χρονόπουλος, που ζητά από την πολιτεία μια βοήθεια για να μπορέσει να ζήσει τα υπόλοιπα χρόνια με αξιοπρέπεια. Το τελευταίο διάστημα ο 84χρονος, υπομένει και καρτερά, κάποιον να τον βοηθήσει και να τον στηρίξει για να μπορεί να έχει μια συντροφιά και να μην μένει διαρκώς στη μοναξιά και τις νύκτες στο μαύρο σκοτάδι. Με βαθιά συγκίνηση, αναφέρει «Ο Θεός ξέρει πως ζω αυτή τη στιγμή. Ας βρεθεί κάποιος να με βοηθήσει, άνθρωπος είμαι, κράτος είναι. Κάτι θα υπάρχει. Πως θα ζήσω εγώ εδώ αν πιάσει χειμώνας; Όταν βρέχει στάζει όλο κάνει κρύο και πρέπει να τα υπομείνω. Ποιος θα μου μαγειρέψει, ποιος θα με πλύνει;»


Πρωτότυπο ηλεκτροκίνητο SUV από τη Nissan\nTo Σαλόνι Αυτοκινήτου του Παρισιού θα είναι ο χώρος όπου η Nissan παρουσιάζει το πρωτότυπο Nissan TeRRA SUV. Ένα ηλεκτροκίνητο πειραματικό αυτοκίνητο που συνδυάζει την εκτός δρόμου οδήγηση με τη φιλικότητα προς το περιβάλλον. Με αυτό τον τρόπο ανοίγει νέους δρόμους στην ηλεκτροκίνηση και στον χώρο των SUV, με μάλιστα με καινοτομίες αφού χρησιμοποιεί ένα σύστημα ηλεκτρικής τετρακίνησης μέσω κυψελών καυσίμου (υδρογόνου).\nΣχεδιασμένο για να προσφέρει λειτουργικότητα και ευελιξία στους επιβάτες και τον οδηγό του αύριο, το TeRRA έρχεται να ενδυναμώσει την κυριαρχία της Nissan στην κατηγορία των SUV, και μάλιστα σαν ένα μοναδικό SUV μηδενικών εκπομπών ρύπων. Όπως είναι γνωστό, τα μοντέλα της εταιρείας, όπως τα Juke, Qashqai, X-Trail και Murano γνωρίζουν τεράστια επιτυχία σε όλο τον κόσμο.\nΤο μοντέλο διαθέτει ένα επιθετικό και καθόλα σύγχρονο σχεδιασμό που φυσικά αναμένεται ότι θα εξελιχθεί περεταίρω διαμέσου των διεθνών σαλονιών ανά τον κόσμο.\nΣτο εσωτερικό του οχήματος και συγκεκριμένα στη θέση του οδηγού, φιλοξενείται ένα πρωτότυπο ταμπλό οργάνων που παραπέμπει στα γνωστά tablet PCs. Όμως αυτό που εντυπωσιάζει περισσότερο, είναι το γεγονός ότι το σύστημα αυτό είναι φορητό και λειτουργεί ως “έξυπνο κλειδί”. Ο οδηγός το «ενσωματώνει» κατά την είσοδό του στο όχημα και το αφαιρεί όταν εξέρχεται από αυτό. Όταν το εν λόγω σύστημα βρίσκεται στο εσωτερικό του TeRRA, το “tablet” εμφανίζει το ταχύμετρο και όλες τις απαραίτητες, για το όχημα, ενδείξεις. Επιπλέον, μπορεί εύκολα να χρησιμοποιηθεί για την ψυχαγωγία των επιβατών, την επικοινωνία με τηλέφωνο / internet, καθώς και για την πλοήγηση. Έξω από το αυτοκίνητο το “tablet” εκτός του ότι παρέχει όλες τις λειτουργίες που θα περιμέναμε από μια τέτοια συσκευή, παραμένει συνεχώς σε επαφή και με το αυτοκίνητο.\nΣε ότι αφορά το μηχανολογικό κομμάτι, το TeRRA τροφοδοτεί με κίνηση τους εμπρός τροχούς με το ίδιο ηλεκτρικό σύστημα που συναντάται στο Nissan Leaf. Σε κάθε πίσω τροχό, έχει ενσωματωθεί ένας ηλεκτροκινητήρας που προσφέρει την απαραίτητη ισχύ όταν απαιτείται, ανάλογα με τις ανάγκες. Καθώς δεν υπάρχουν άξονες κίνησης για τους πίσω τροχούς, το πάτωμα του αυτοκινήτου είναι επίπεδο, προσφέροντας με αυτόν τον τρόπο τη βέλτιστη εργονομία στην καμπίνα και στον χώρο φόρτωσης αποσκευών.


EnvironmentFood: την Κυριακή...ραντεβού στην Κάλπη\nΓια τρόφιμα δεν γράφω πια εδώ αλλά στο http://funfood16.blogspot.ie/ Friday, 5 November 2010\nμάθε πού ψηφίζεις!την Κυριακή, ας μην πάει ούτε μια αντι-μνημονιακή ψήφος χαμένη![διότι όπως λέει και ο Παφίλης] όλοι οι υπόλοιποι θέλουν να διαχειριστούν και να διασώσουν αυτόν τον άδικο κόσμο. Εμείς παλεύουμε για να τον ανατρέψουμε και να τον αλλάξουμε!\nΤα λόγια δεν άλλαξαν ποτέ τίποτα ! Κι απο λόγια κάθε χρώματος χόρτασα ! Όλα αυτά τα αντι-, κατά-, δια-, μετά-..... όλα κατόπιν εορτής ! Διότι όπως λέει και ο Παφίλης..."Εμείς παλεύουμε". Ποιοί είστε εσείς ? Εμείς ζούμε σ' άλλη χώρα ? Την ίδια ώρα κάποιοι άλλοι, πρώην "εσείς" και πιο γελοίοι απο ποτέ, μας ενημερώνουν οτι είναι έτοιμοι για πάρτι μας να μπουν και φυλακή ! Συγκινήθηκα ! Την ίδια ώρα ο πρωθυπουργός απειλεί.Την ίδια ώρα βρήκε τρούπα και τρούπωσε και το ΛΆ.ΟΣ. Την ίδια ώρα, το διαίρει και βασίλευε καλά κρατεί. Ακόμα και τώρα. Για όλα αυτά και σ' αυτό το ραντεβού πολλοί είναι αυτοί που δεν θα έρθουν. Ανάμεσά τους κι εγώ. Κι ας βαφτιστεί η συνειδητή αποχή αντι-δημοκρατική ή προβοκατόρικη. Ο άδικος κόσμος δεν ανατράπηκε και ούτε θα ανατραπεί με πυροτεχνήματα απ' το κονάκι του ο καθ' ένας. Αυτά.\nFriday, November 05, 2010 9:34:00 am


ΤΣΣΚΑ Μόσχας – Ζαλγκίρις 85-82: Μάικ Τζέιμς λαμπρός τους οδηγεί! | Τα μπασκετικά κακώς κείμενα\nΤΣΣΚΑ Μόσχας – Ζαλγκίρις 85-82: Μάικ Τζέιμς λαμπρός τους οδηγεί!\n0 0 ΒΑΣΙΛΗΣ ΖΟΥΜΠΟΣ Κυριακή 8 Δεκεμβρίου 2019 Edit this post\nΜε buzzer beater του Τζέιμς πήρε την νίκη η «αρκούδα».\nΗ μάχη ανάμεσα στις 2 καλύτερες άμυνες της διοργάνωσης έδωσε ένα αναμενόμενα κλειστό αμυντικογενές παιχνίδι με χαμηλό σκορ και μπάσκετ στα όρια του φάουλ, από το οποίο, μετά από μία παράταση, νικήτρια βγήκε η ομάδα του Δημήτρη Ιτούδη.\nΟι δύο ομάδες τροφοδότησαν στην αρχή τους ψηλούς τους, όμως οι σκληρές άμυνες και η εκατέρωθεν αστοχία τους, κράτησε το σκορ χαμηλά στο 6-4 στο 6ο λεπτό. Η ΤΣΣΚΑ εφάρμοσε στην άμυνά της τριπλή αλλαγή όταν οι ψηλοί της Ζαλγκίρις έκαναν το σκριν του πικ-εν-ρολ στην κορυφή. Η σκληρή άμυνα των Λιθουανών έφερε αποτέλεσμα, καθώς στο 9ο λεπτό η ΤΣΣΚΑ είχε σκοράρει μόλις 6 πόντους. Η Ζαλγκίρις, ορμώμενη από την άμυνά της βρήκε ενέργεια και κάνοντας ένα 15-0 σερί πήρε μια διαφορά 11 πόντων (6-17) στο 9ο λεπτό. Το 1ο δεκάλεπτο έκλεισε στο 9-17 με την ομάδα του Δημήτρη Ιτούδη να έχει πολύ άσχημα ποσοστά σε όλες τις στατιστικές κατηγορίες.\nΗ διαφορά διατηρήθηκε σε διψήφιο αριθμό στα πρώτα λεπτά του 2ου δεκαλέπτου. Στην αρχή του δεκαλέπτου οι παίκτες της πρωταθλήτριας Ευρώπης ήταν εκτός τόπου και χρόνου στην επίθεση και έκαναν λάθος μεταβιβάσεις. Όμως, μετά τα πρώτα λεπτά, οι παίκτες του κόουτς Ιτούδη βρήκαν το δρόμο τους και ευστόχησαν σε drives και δίποντα από μέση απόσταση με μπροστάρη τον Στρέλνιεκς. Αξιοσημείωτο είναι το γεγονός ότι μέχρι το 19ο λεπτό καμία από τις δύο ομάδες δεν είχε επιτύχει σε προσπάθεια 3 πόντων με 0/5 για τους γηπεδούχους και 0/8 για τους φιλοξενούμενους. Η Ζαλγκίρις εφάρμοσε άμυνα ζώνης στο τέλος του 2ου δεκάλεπτου, αλλά οι Ρώσοι με δική τους σκληρή άμυνα και αντεπίθεση διαρκείας κατάφεραν να περάσουν μπροστά στο σκορ με 32-31 στο τελευταίο δευτερόλεπτο του 1ου ημιχρόνου. Μετά από ένα καταστροφικό επιθετικά 1ο δεκάλεπτο στο οποίο σκόραραν μόλις 6 πόντους, οι παίκτες της ΤΣΣΚΑ κατάφεραν να πετύχουν 23 πόντους στο 2ο δεκάλεπτο. Την ίδια στιγμή η Ζαλγκίρις κυριάρχησε στα ριμπάουντ και κυρίως στα επιθετικά σε όλο το 1ο ημίχρονο.\nΟ μόνος διασωθείς στην επίθεση για την ομάδα της Μόσχας ήταν ο Γιάννις Στρέλνιεκς, που ήταν και ο μόνος από τις δύο ομάδες που είχε διψήφιο αριθμό πόντων (11π με 5/7 δίποντα) στο τέλος του 1ου ημιχρόνου. Από την άλλη, ο Τζοκ Λάντεηλ με 8π και 5ρ και ο Τόμας Γουόκαπ με 6π, 4ρ και 4ασ ήταν οι καλύτεροι παίκτες του Σαρούνας Γιασικεβίτσιους στο 1ο ημίχρονο.\nΤο παιχνίδι συνέχισε να πηγαίνει πόντο-πόντο στην αρχή του 3ου δεκαλέπτου, όμως σιγά σιγά και με ευστοχία από τα 6,75 η ομάδα του Ιτούδη πήρε μια μικρή διαφορά 7-8 πόντων στο 25ο λεπτό. Οι γκαρντ είχαν τον πρώτο λόγο στην επίθεση και των δύο ομάδων με Στρέλνιεκς-Τζέιμς και Λεκαβίτσιους να κάνουν πολύ καλό παιχνίδι στην επίθεση. Η Ζαλγκίρις, όντας η ομάδα του προπονητή της, συνέχισε να αγωνίζεται σκληρά και με δική της αντεπίθεση, έκλεισε το 3ο δεκάλεπτο σχεδόν ισόπαλη στο 51-50.\nΟι καλές άμυνες συνεχιστηκαν στο 4ο δεκάλεπτο και μαζί τους και η δυσκολία και των δύο ομάδων να σκοράρουν. Στο 35ο λεπτό το σκορ ήταν μόλις 58-55. Το παιχνίδι πήγαινε καλάθι-καλάθι και στο 4ο δεκάλεπτο, με αρκετά εύστοχα τρίποντα και για τις δύο ομάδες, αλλά χωρίς καμία από τις δύο να μπορεί να ξεφύγει στο σκορ πάνω από μερικούς πόντους. Στο 40ο λεπτό το παιχνίδι κατέληξε σε ισοπαλία 69-69 και σε παράταση, στην οποία και οι δύο ομάδες είχαν μεγάλη παραγωγικότητα στην επίθεση (16-13 στα 5 λεπτά της παράτασης), αλλά με την ομάδα του Δημήτρη Ιτούδη να καταφέρνει να λυγίσει την αντίσταση των φιλοξενούμενων, με πρωταγωνιστή τον Μάικ Τζέιμς και τις ατομικές του προσπάθειες.\nΤα ποσοστά ευστοχίας των δύο ομάδων δεν ήταν πολύ διαφορετικά μεταξύ τους, με τους Ρώσους να υπερέχουν στα δίποντα με 22/41 (54%) έναντι 24/51 (47%), τις δύο ομάδες να μοιράζονται το ίδιο ποσοστό (33%) στα τρίποντα (9/27 και 6/18) και την ομάδας του Σαρούνας Γιασικεβίτσιους να υπερτερεί στις βολές με 14/20 (70%) και 16/20 (80%).\nΔραματική όμως ήταν η διαφορά στους αιθέρες, όπου η ομάδα του Κάουνας μάζεψε 48 ριμπάουντ (33-15) έναντι μόλις 30 (25-5) της ομάδας της Μόσχας, χωρίς όμως να μπορεί να εκμεταλλευτεί αυτή την τεράστια υπεροπλία στο ψηλό παιχνίδι. Οι ασίστ ήταν σχεδόν μοιρασμένες με 15-12 για τους γηπεδούχους, ενώ η πίεση στην μπάλα από τους παίκτες του Ιτούδη απέφερε 6 κλεψίματα έναντι μόλις 1 των αντιπάλων τους και έφερε και 15 λάθη για τους Λιθουανούς, έναντι μόλις 8 για τους Ρώσους, κάτι που στο τέλος έκρινε ένα παιχνίδι με τόσο κλειστό σκορ.\nΗ επίθεση και των δύο ομάδων είχε πλουραλισμό. Ο Ιτούδης ευτύχησε να έχει 5 παίκτες με διψήφιο αριθμό πόντων, τους Τζέιμς (19π, 3ρ, 2ασ σε 26λ), Στρέλνιεκς (18π, 4ασ σε 31λ), Μπέικερ (13π, 3ρ σε 33λ) Μπόλομποϊ (12π, 6ρ σε 33λ) και Χάκετ (11π, 3ρ, 6ασ, 3κλ σε 28λ). Από την άλλη, ο Σάρας είχε 4 παίκτες με διψήφιο αριθμό πόντων, τους Γούκαπ (19π, 7ρ, 6ασ αλλά και 7 λάθη σε 36λ), Λεκαβίτσιους (15π, 3ασ σε 21λ), Λάντεηλ (12π, 11ρ σε 33λ), Λεντέι (11π, 9ρ σε 32λ), ενώ από 8 πόντους είχαν και ο Μιλάκνις με τον Γκέμπεν.\nΗ ομάδα του Σαρούνας Γιασικεβίτσιους παρουσιάζει πάντα ένα αξιόμαχο σύνολο, όμως τις περισσότερες φορές την προδίδει η έλλειψη ποιότητας στο ρόστερ της, έχοντας ένα από τα μικρότερα μπάτζετ της διοργάνωσης. Ο νεοαποκτηθείς πρώην παίκτης του Παναθηναϊκού KC Rivers δεν βοήθησε καθόλου την ομάδα του (2π, 0/4τρ), παρόλο που αγωνίστηκε για 20 ολόκληρα λεπτά. Σίγουρα αποκτήθηκε για να ενισχύσει την περιφερειακή επίθεση της ομάδας του Κάουνας και ο κόουτς Γιασικεβίτσιους περιμένει σημαντική ώθηση από αυτόν στα υπόλοιπα 22 παιχνίδια της κανονικής περιόδου. Η Ζαλγκίρις έκανε την 6η σερί ήττα της, έπεσε στο 3-9 και μοιραία κατρακύλησε στην προτελευταία και 17η θέση του βαθμολογικού πίνακα.\nΆξιο απορίας είναι η πολύ μικρή χρησιμοποίηση των 2 seven-footers (Βόιγκτμαν και Κουφό) από τον Δημήτρη Ιτούδη, ενώ έβλεπε ότι υπάρχει τόσο μεγάλη ανισορροπία στα ριμπάουντ κατά τη διάρκεια του παιχνιδιού. Η ομάδα του στρατού, με αυτή τη νίκη ανέβηκε στο 8-4 και παρέμεινε στην 5η θέση της βαθμολογίας, ισοβαθμώντας με Μακάμπι και Παναθηναϊκό. Ο τραυματισμός του Γουίλ Κλάιμπερν έχει στοιχίσει στην ομάδα του Ιτούδη, όμως μετά το αρχικό σοκ, και λόγω του ότι είναι αντικειμενικά δύσκολο να βρεθεί άξιος αντικαταστάτης στα μέσα της χρονιάς, ο Έλληνας προπονητής φαίνεται να κάνει μια προσπάθεια να καλύψει εκ των έσω το κενό που άφησε ο τραυματισμός του, δηλαδή ζητώντας από συγκεκριμένους παίκτες να αρπάξουν την ευκαιρία και να κάνουν step-up.\nΒΑΣΙΛΗΣ ΖΟΥΜΠΟΣ Βασίλης Ζούμπος ΕΥΡΩΛΙΓΚΑ ΖΑΛΓΚΙΡΙΣ ΖΟΥΜΠΟΣ ΙΤΟΥΔΗΣ ΣΑΡΟΥΝΑΣ ΓΙΑΣΙΚΕΒΙΤΣΙΟΥΣ ΤΣΣΚΑ CSKA\nΤα μπασκετικά κακώς κείμενα: ΤΣΣΚΑ Μόσχας – Ζαλγκίρις 85-82: Μάικ Τζέιμς λαμπρός τους οδηγεί!


Τα Φαρμακεία υπηρεσίας σήμερα Μ. Σάββατο 18/4/20 σε Καστοριά, Άργος Ορ., Μανιάκους & Μεσοποταμία - Φωνή της Καστοριάς\nΤα Φαρμακεία υπηρεσίας σήμερα Μ. Σάββατο 18/4/20 σε Καστοριά, Άργος Ορ., Μανιάκους & Μεσοποταμία\nΕφημερεύει: 08.00 – 20.00:\nΣυστεγ. Φαρμακεία Ελισάβετ Σκλαβάκη – Τούντη Ηλιάνα ΟΕ\nΑθαν. Διάκου 28, τηλ.: 24670 86671\nΔιανυκτερεύει: 20:00-08:00 (Επόμενης): Καλεντερίδου Πολυξένη Ε.\nΟρεστίων 6 τηλ.: 24670 25296\nΕφημερεύει: 08.00 – 08.00 (Επόμενης): Δημήτριος Πυροβέτσης & ΣΙΑ Ο.Ε.\nΜεγάλου Αλεξάνδρου 5, τηλ.: 24670 43343\nΕφημερεύει: 08.00 – 08.00 (Επόμενης): Μπαζίνας Ευάγγελος Β. & ΣΙΑ ΟΕ\nΦιλίππου 12, τηλ.: 24670 80359\nΜεσοποταμία, Μεσοποταμία, τηλ.: 24670 61070


Επιστήμονες ανέπτυξαν τεχνολογία OLED tattoo! - Electronicanto\nHome » Νέα Προϊόντα & Ειδήσεις » Επιστήμονες ανέπτυξαν τεχνολογία OLED tattoo!\nΗ τεχνολογία OLED tattoo αναπτύχθηκε από επιστήμονες του University College London και του Ιταλικού Ινστιτούτου Τεχνολογίας.\nOLED tatto; Και όμως, ευρωπαίοι επιστήμονες κατάφεραν να αξιοποιήσουν τεχνολογία αιχμής OLED για να παράγουν προσωρινά τατουάζ που θα μπορούσαν να χρησιμοποιηθούν για την παρακολούθηση διάφορων μετρήσεων φυσικής απόδοσης στο ανθρώπινο σώμα, ή ακόμα και την φρεσκάδα των τροφίμων. Η συσκευή αναφέρεται ως το πρώτο τατουάζ που εκπέμπει φως και μπορεί να μεταφερθεί σε επιφάνειες με τη χρήση νερού και να ξεπλυθεί μόλις ολοκληρωθεί η χρήση της.\nΜια ομάδα από το University College London (UCL) και το Ιταλικό Ινστιτούτο Τεχνολογίας κατάφεραν να αναπτύξουν αυτήν την μέθοδο με τη βοήθεια της τεχνολογίας εκπομπής φωτός που χρησιμοποιούν οι σημερινές τηλεοράσεις και smartphones. Ξεκίνησαν με ένα πολυμερές ηλεκτροφωταύγειας με πάχος μόλις 76 νανομέτρων που εκπέμπει φως όταν υποβάλλεται σε ηλεκτρικό πεδίο. Αυτό βρίσκεται ανάμεσα σε ένα ζευγάρι ηλεκτροδίων που προστατεύονται από ένα μονωτικό στρώμα, με τη συσκευή στη συνέχεια να εφαρμόζεται σε εμπορικό χαρτί τατουάζ.\nΤο τατουάζ OLED που προκύπτει έχει πάχος 2,3 μικρομέτρων (φωτό: UCL)\nΤο τατουάζ που προκύπτει έχει πάχος μόλις 2,3 μικρομέτρων και μπορεί να εφαρμοστεί με τη βοήθεια νερού και πίεσης, όπως ένα προσωρινό τατουάζ. Η ομάδα το απέδειξε εφαρμόζοντας ένα πράσινο OLED tattoo σε ένα τζάμι, σε ένα πλαστικό μπουκάλι, σε ένα πορτοκάλι και σε μια χάρτινη συσκευασία.\nΠιθανές εφαρμογές της τεχνολογίας OLED tattoo στη μόδα, τον αθλητισμό και την ιατρική\n«Τα τατουάζ OLED που δείξαμε για πρώτη φορά μπορούν να φτιαχτούν σε μεγάλη κλίμακα και πολύ φθηνά», λέει ο καθηγητής του UCL, Franco Cacialli, επιβλέπων συγγραφέας του άρθρου. «Μπορούν να συνδυαστούν με άλλες μορφές ηλεκτρονικών τατουάζ για ένα πολύ ευρύ φάσμα πιθανών χρήσεων. Αυτά θα μπορούσαν να είναι για τη μόδα – για παράδειγμα, παρέχοντας λαμπερά τατουάζ και νύχια που εκπέμπουν φως. Στα αθλήματα, θα μπορούσαν να συνδυαστούν με έναν αισθητήρα ιδρώτα για να σηματοδοτούν την αφυδάτωση. Στην υγειονομική περίθαλψη θα μπορούσαν να εκπέμπουν φως όταν υπάρχει αλλαγή στην κατάσταση του ασθενούς – ή, εάν τα τατουάζ τοποθετούνταν από τη μέσα μεριά του δέρματος, θα μπορούσαν ενδεχομένως να συνδυαστούν με ευαίσθητες στο φως θεραπείες για να στοχεύσουν καρκινικά κύτταρα, για παράδειγμα».\nΆλλες δυνατότητες της νέας τεχνολογίας περιλαμβάνουν την ειδοποίηση ενός χρήστη όταν βρίσκεται για πολύ ώρα στον ήλιο, ή την εφαρμογή των τατουάζ σε φρούτα με σκοπό την ενημέρωση για το αν έχει περάσει η ημερομηνία λήξης τους. Παρόλο που αυτά τα είδη εφαρμογών είναι ακόμη πολύ μακριά, οι επιστήμονες είναι θετικοί πως οι δυνατότητες της τεχνολογίας μπορούν να φανούν πολύ χρήσιμες. Μεταξύ των προκλήσεων, είναι η ενσωμάτωση μιας πηγής ισχύος στο σχεδιασμό, όπως μια μικρή μπαταρία ή ένας υπερσυμπιεστής και η ενθυλάκωση των OLED πιο αποτελεσματικά, ώστε να μην υποβαθμίζονται τόσο γρήγορα όταν εκτίθενται στον αέρα.


Το Hunt for Wolverine #1 μας δίνει τα πρώτα στοιχεία για την ανάσταση του Logan - Comics\nΚαμιά φυλακή δεν τον κρατά.\nTo "Hunt for Wolverine #1" απάντησε μια από τις σημαντικότερες ερωτήσεις σχετικά με την πρόσφατη επιστροφή του Wolverine.\nΠροσοχή: το άρθρο περιέχει spoilers από το Hunt for Wolverine #1!\nΟ Logan είχε άσχημη κατάληξη στο τέλος του "Death of Wolverine" το 2014. O απέθαντος X-Man εγκλωβίστηκε μέσα σε καυτό υγρό αδαμάντιο και αφέθηκε να πεθάνει κλεισμένος σε αυτή την άθραυστη μεταλλική φυλακή, αφού έχει χάσει τις θεραπευτικές του ικανότητες. Ο χαρακτήρας όμως εμφανίστηκε ξανά στο "Marvel Legacy #1" πέρυσι, αποκαλύπτοντας ότι κάπως κατάφερε να δραπετεύσει. Αυτό το τεύχος λοιπόν, μας δείχνει ακριβώς πως το κατάφερε αυτό.\nΑπ' ότι είδαμε, το σώμα του Wolverine αφαιρέθηκε από το κέλυφος αδαμάντιου λίγο μετά τον θάνατο του. Η Kitty Pryde χρησιμοποίησε τις δυνάμεις της ώστε να διαχωρίσει αυτόν από το μέταλλο. Το κέλυφος παρέμεινε σε μια απομακρυσμένη καμπίνα ως μνημείο γι' αυτόν, αλλά το κανονικό του σώμα θάφτηκε κρυφά πιο κοντά στο σχολείο του Xavier.\nΑυτό σημαίνει ότι ο Logan ήταν ακόμα νεκρός όταν το σώμα του ελευθερώθηκε. Το συγκεκριμένο κομμάτι της ανάστασης του δεν αποκαλύφθηκε ακόμα. Άρχισαν να δουλεύουν και πάλι οι θεραπευτικές του ικανότητες; Τον ξέθαψε κάποιος και τον επανέφερε; Γι' αυτήν την απάντηση θα πρέπει να περιμένουμε λίγο ακόμα.\nTo συγκεκριμένο τεύχος έθεσε τη βάση για τις τέσσερις μίνι σειρές σχετικές με το κόμικ που θα ξεκινήσουν τον επόμενο μήνα. Μια από αυτές θα περιλαμβάνει την Kitty να ζητά την βοήθεια του Daredevil και του Iron Man, αλλά και των υπολοίπων X-Men ώστε να βρουν τον Logan.


ΓΙΑΤΙ ΟΙ ΠΡΩΤΟΙ ΤΑΧΥΔΡΟΜΟΙ ΕΚΑΙΓΑΝ ΤΙΣ ΕΠΙΣΤΟΛΕΣ ΟΤΑΝ ΔΕΝ ΕΒΡΙΣΚΑΝ ΤΟΝ ΠΑΡΑΛΗΠΤΗ; ΠΩΣ ΓΙΝΟΤΑΝ Η ΔΙΑΝΟΜΗ ΚΑΙ ΣΕ ΠΟΙΕΣ ΠΕΡΙΟΧΕΣ ΛΕΙΤΟΥΡΓΗΣΑΝ ΤΑ ΠΡΩΤΑ ΤΑΧΥΔΡΟΜΕΙΑ... ΕΠΙ ΚΑΠΟΔΙΣΤΡΙΑ! | Εφημερίδα "Στόχος" - Stoxos newspaper\nΓΙΑΤΙ ΟΙ ΠΡΩΤΟΙ ΤΑΧΥΔΡΟΜΟΙ ΕΚΑΙΓΑΝ ΤΙΣ ΕΠΙΣΤΟΛΕΣ ΟΤΑΝ ΔΕΝ ΕΒΡΙΣΚΑΝ ΤΟΝ ΠΑΡΑΛΗΠΤΗ; ΠΩΣ ΓΙΝΟΤΑΝ Η ΔΙΑΝΟΜΗ ΚΑΙ ΣΕ ΠΟΙΕΣ ΠΕΡΙΟΧΕΣ ΛΕΙΤΟΥΡΓΗΣΑΝ ΤΑ ΠΡΩΤΑ ΤΑΧΥΔΡΟΜΕΙΑ... ΕΠΙ ΚΑΠΟΔΙΣΤΡΙΑ!\nΌταν ο Καποδίστριας ορίστηκε κυβερνήτης της Ελλάδας κλήθηκε να κυβερνήσει ένα κράτος με πολλές ελλείψεις. Με το που πάτησε το πόδι του στη χώρα, βασικό του μέλημα ήταν να δώσει λύσεις στα κυριότερα προβλήματα που αντιμετώπιζαν καθημερινά οι πολίτες και να θέσει τις βάσεις για την οικοδόμηση ενός σύγχρονου ελληνικού κράτους.\nΜεταξύ άλλων ελλείψεων, διαπίστωσε ότι δεν υπήρχαν ταχυδρομικές υπηρεσίες. Ψήφισμα ελληνικής κυβέρνησης Πόρου Στα χρόνια της Επανάστασης, οι αγωνιστές έστελναν μηνύματα και επιστολές με έφιππους ταχυδρόμους ή έκτακτους πεζούς, οι οποίοι κάλυπταν μεγάλες αποστάσεις, ώστε να μεταβιβάσουν την αλληλογραφία.\nΤο ελληνικό ταχυδρομείο Μετά την απελευθέρωση, με πρωτοβουλία του Κολοκοτρώνη, λειτουργούσε ένα τακτικό έφιππο ταχυδρομείο, διοικούμενο από τον Αθανάσιο Καρδαρά. Αργότερα ο Άγγλος συνταγματάρχης Λέστερ Στάνχοουπ και ο Γάλλος Βαρόνος Κάρολο Φαβιέρ έκαναν προσπάθειες να δημιουργήσουν ταχυδρομικές υπηρεσίες, αλλά το σχέδιο τους απέτυχε. Το 1828, λίγους μήνες μετά την εγκατάσταση του στην Ελλάδα, ο Καποδίστριας αποφάσισε να δημιουργήσει μια οργανωμένη υπηρεσία που θα έστελνε επιστολές στην απελευθερωμένη Ελλάδα και με προεδρικό διάταγμα όρισε τη σύσταση οργανωμένης ταχυδρομικής υπηρεσίας.\nΣτην 24 Σεπτεμβρίου 1828, υπέγραψε ψήφισμα το ΙΖ΄, στον Πόρο, “περί συστάσεως τακτικής ταχυδρομικής συγκοινωνίας” ιδρύοντας το “Γενικόν Ταχυδρομείον “. Τα πρώτα ταχυδρομεία που λειτούργησαν ήταν στο Άργος, την Τριπολιτσά, την Επίδαυρο, την Αίγινα και τη Σύραν και εξυπηρετούσαν κυρίως κυβερνητικές ανάγκες.\nΟι ταχυδρόμοι που έφταναν από το Ναύπλιο στην Αθήνα, ανέβαιναν σε ένα βαρέλι και ανήγγειλαν στους συγκεντρωμένους κατοίκους τις διευθύνσεις των επιστολών. Αν οι αποδέκτες δεν εμφανίζονταν τις έκαιγαν επιτόπου. Τα πρώτα χρόνια η μεταφορά των επιστολών ήταν ιδιαίτερα δύσκολη, καθώς το συγκοινωνιακό δίκτυο ήταν ανύπαρκτο. Αργότερα οι επιστολές έφταναν και στα νησιά και σε πιο μακρινές αποστάσεις.\nΟι άμαξες ήταν το νέο μέσο μεταφοράς αλληλογραφίας και στη συνέχεια τη σκυτάλη πήραν τα τρένα. Τα ταχυδρομικά γραφεία αυξήθηκαν και τυπώθηκε το πρώτο ελληνικό γραμματόσημο που σχεδιάστηκε και χαράχτηκε από τον Albert Barre και είχε σαν παράσταση την κεφαλή του Ερμή σε δεξιό προφίλ. Το 1861 υπήρχαν 92 ταχυδρομικά γραφεία στη χώρα και 11 στο εξωτερικό: 7 στην Τουρκία, 3 στις Παραδουνάβιες Ηγεμονίες και 1 στην Αίγυπτο. ...


Λεύκωμα με τους άδειους πολιτιστικούς χώρους σε αναμονή από το Φεστιβάλ Αθηνών και Επιδαύρου\nΕίστε εδώ: Home / ΤΕΧΝΗ - ΒΙΒΛΙΟ / Λεύκωμα με τους άδειους πολιτιστικούς χώρους σε αναμονή\n16 Δεκεμβρίου 2020 585 Views\nΕνα ενδιαφέρον φωτογραφικό εγχείρημα που απεικονίζει τα θέατρα του Φεστιβάλ στην εποχή της πανδημίας αποτυπώνεται στο εικαστικό Λεύκωμα του Φεστιβάλ Αθηνών και Επιδαύρου, που κυκλοφορεί αυτήν την εβδομάδα. Πρόκειται για μια συλλεκτική έκδοση που αναδεικνύει τους αγαπημένους χώρους της ετήσιας διοργανωσης όπως το Αρχαίο Θέατρο Επιδαύρου, το Μικρό Θέατρο Αρχαίας Επιδαύρου, το Ηρώδειο και την Πειραιώς 260, σε αναμονή Κοινού και Δημιουργών, υπό ένα σύγχρονο πρίσμα. Ένα απτό και πολύτιμο ίχνος της έλλειψης του ζωντανού θεάματος, που η πανδημία μάς έχει στερήσει.\nΗ φωτογράφιση των χώρων από τον Μιχάλη Κλουκίνα συνομιλεί δραματουργικά με επιλεγμένα αποσπάσματα θεατρικών έργων του παγκόσμιου ρεπερτορίου από παραστάσεις του αρχικού καλλιτεχνικού προγραμματισμού του 2020, που δεν υλοποιήθηκαν.\nΣτο λεύκωμα, που κυκλοφορεί και σε αγγλική έκδοση, περιέχονται εισαγωγικά σημειώματα από την Καλλιτεχνική Διευθύντρια του Φεστιβάλ Αθηνών και Επιδαύρου, Κατερίνα Ευαγγελάτου, και από τον φωτογράφο, Μιχάλη Κλουκίνα.\n«Το λεύκωμα που κρατάτε στα χέρια σας αποτελεί καλλιτεχνικό ντοκουμέντο μιας χρονιάς-σταθμού για την ανθρωπότητα. Δεν υπήρξε τομέας της ανθρώπινης δραστηριότητας που να μείνει ανεπηρέαστος. Οι τέχνες πληγώθηκαν στον πυρήνα τους. Στο ζωτικό τους κέντρο. Όχι μονάχα από την έλλειψη του ζωντανού καλλιτεχνικού γεγονότος και την απουσία Κοινού. Πληγωθήκαμε οι ίδιοι οι καλλιτέχνες, η αναγκαστική αδράνεια λειτούργησε καταλυτικά στον νου και τα σώματά μας. Είναι βέβαιο ότι θα βιώνουμε τις επιπτώσεις αυτής της σκοτεινής περιόδου για πολλούς μήνες μετά από το τέλος της – όταν αυτό έλθει» αναφέρει χαρακτηριστικά η καλλιτεχνική διευθύντρια του Φεστιβάλ Κατερίνα Ευαγγελάτου και προσθέτει: «Από τον Μάρτιο και μετά, η εορταστική ατμόσφαιρα στα γραφεία του Φεστιβάλ πέρασε από τόσες διακυμάνσεις, που ούτε η πιο πλούσια φαντασία δεν θα οραματιζόταν. Ακόμα και αν κατορθώσαμε να διασώσουμε ένα θραύσμα, ένα μικρό Υποσύνολο από τον συνολικό μας προγραμματισμό, το όλον είχε πια χαθεί. Μέσα σε αυτή την ατμόσφαιρα, η εικόνα των άδειων θεάτρων, βασάνιζε τον νου μας, ως σύμβολο μιας εποχής αφύσικης ακινησίας. Χωρίς καλλιτέχνες, χωρίς λόγια, δίχως εικόνες.\nΟ Μιχάλης Κλουκίνας παρουσιάζει μια ιδιότυπη «συνομιλία»: εικόνες των άδειων θεάτρων μας στέκουν μαζί με θραύσματα από έργα που είχαμε εντάξει στον προγραμματισμό του Φεστιβάλ για το 2020, αλλά δεν παρουσιάστηκαν εξαιτίας της πανδημίας. Εδώ η εικόνα δεν αποτυπώνει απλώς μια στιγμή στον χρόνο, δημιουργεί έναν μη-τόπο, ο οποίος αποτελεί το σκηνικό ενός νέου έργου: Θεατρικό κείμενο και εικόνα χωρίς τη μεσολάβηση ερμηνευτή. Ο τόπος αποκτά «φωνή», αλλά η φωνή είναι κομματιασμένη, φτάνει μόνο τμηματικά σε εμάς – στα μάτια και όχι στα αυτιά μας. Τονίζει την απουσία, την ακινησία, το «μετέωρον». Μια αίσθηση «ανοίκειου» αναδύεται σε κάθε σελίδα, αλλά, ταυτόχρονα, γινόμαστε μάρτυρες μιας ιερής βεβαιότητας: τα θέατρά μας, αρχαία και σύγχρονα, μας κοιτάζουν από τις σελίδες του λευκώματος διαμηνύοντας, μέσα απ’ την εύγλωττη σιωπή τους, ότι θα είναι πάντα εκεί.»\n13 Απριλίου 2021 με 0 Σχόλια 298 Views


Τρ. Αλεξιάδης: Ακόμα θα μιλάμε για την κατάργηση του ΕΝΦΙΑ; | ΝΕΑ ΕΠΟΧΗ\nΤρ. Αλεξιάδης: Ακόμα θα μιλάμε για την κατάργηση του ΕΝΦΙΑ;\n«Περσινά ξινά σταφύλια» χαρακτήρισε ο αναπληρωτής υπουργός Οικονομικών, τις προαναγγελίες του ΣΥΡΙΖΑ για την κατάργηση του ΕΝΦΙΑ.\nΕιδικότερα, ο Τρύφων Αλεξιάδης μιλώντας στο ραδιόφωνο του ΣΚΑΙ, υπογράμμισε: «Ακόμα θα μιλάμε για την κατάργηση του ΕΝΦΙΑ; Αυτά είναι περσινά ξινά σταφύλια. Η προηγούμενη κυβέρνηση δεν έπεσε από αυτό αλλά από μια σειρά πολιτικές. Είμαστε σε μια φάση διαπραγμάτευσης να πετύχουμε κάποια πολιτική, κάποια πράγματα τα πετυχαίνουμε και άλλα όχι.\nΕπιπλέον, σημείωσε ότι ο ΕΝΦΙΑ του ’17 σε σχέση με το ’16 είναι… «μειωμένος κατά 20 εκατ. ευρώ» και συμπλήρωσε ότι «συνολικά τα φορολογικά έσοδα πάνε καλύτερα από ό,τι περιμέναμε να πάμε. Τα στοιχεία που έχουμε ότι και στο λαθρεμπόριο καυσίμων και του καπνού έχει γίνει μεγάλη πρόοδος’».\nΤέλος ανέφερε ότι «σε σχέση με τα έσοδα και πέρυσι τέτοια εποχή υπήρχαν κάποιοι που προέβλεπαν ότι θα καταρρεύσουν τα δημοσιονομικά έσοδα. Η χρονιά έκλεισε με πλεόνασμα 1,8 δισ. ευρώ. Περιμένετε λίγο ακόμα να δούμε και την καλοκαιρινή περίοδο».


Travian gr4 επανεκκίνηση - Παιχνίδια Στρατηγικής\nΕιδησεις April 3, 2013 0\nΣτις 05.04.2013 και ώρα Ελλάδος 07:00 θα κάνει επανεκκίνηση ο Travian gr4 στην έκδοση Τ4.2. Προεγγραφές είναι δυνατές από σήμερα 03.04.2013. Καλή διασκέδαση! Μπες Τώρα!\nΕιδησεις July 2, 2013 0\nΕιδησεις April 25, 2011 0\nGrepolis ψηφοφορία: Βαφτίστε τους νέους κόσμους!\nΌπως θα έχουν παρατηρήσει όσοι ασχολούνται με το online παιχνιδι στρατηγικης Grepolis, τελειώνουν τα γράμματα του Ελληνικού αλφαβήτου, τα οποία η εταιρεία χρησιμοποιεί για να ονομάσει τους διαφορετικούς Gameworlds που ανοίγουν! Για τον λόγο αυτό από εδώ και στο εξής, αποφάσισε να δίνει στους νέους κόσμους τα ονόματα ελληνικών πόλεων. Διεξάγεται λοιπόν μια online ψηφοφορία […]


Επίσημα απόλυτος κυρίαρχος της Τουρκίας ο Ταγίπ Ερντογάν – AEK24HOURS.GR\nΟ Ρετζέπ Ταγίπ Ερντογάν είναι πλέον και επισήμως ο πρώτος εκτελεστικός πρόεδρος της Τουρκίας, μετά την ορκωμοσία του στη Βουλή το απόγευμα της Δευτέρας. «Ως πρόεδρος της χώρας, ορκίζομαι στην τιμή και την ακεραιότητά μου, ενώπιον του μεγάλου τουρκικού έθνους και της ιστορίας, να εργαστώ με όλες μου τις δυνάμεις για να προστατεύσω και να εξυμνήσω τη δόξα και την τιμή της Δημοκρατίας της Τουρκίας και να εκπληρώσω τα καθήκοντα που αναλαμβάνω με αμεροληψία» είπε ο πρόεδρος της Τουρκίας κατά τη διάρκεια της τελετής ορκωμοσίας στην τουρκική Εθνοσυνέλευση στην Άγκυρα, η οποία μεταδόθηκε σε απευθείας σύνδεση από τα τηλεοπτικά δίκτυα της χώρας.\nO Ταγίπ Ερντογάν στην ομιλία του που ακολούθησε στο Προεδρικό Μέγαρο τόνισε ότι ένας από τους βασικούς στόχους της νέας προεδρίας του είναι η ενίσχυση των συνόρων και της αμυντικής βιομηχανίας.\nΗ ορκωμοσία Ερντογάν σηματοδοτεί τη μετάβαση στο νέο προεδρικό σύστημα, σύμφωνα με τη συνταγματική αναθεώρηση που εγκρίθηκε με δημοψήφισμα τον Απρίλιο του 2017. Στο νέο αυτό πλαίσιο, καταργείται η θέση του πρωθυπουργού και όλη η εκτελεστική εξουσία περνάει στον πρόεδρο.\nΕιδικότερα, υπό το νέο σύστημα, ο 64χρονος Ερντογάν θα ηγείται της εκτελεστικής εξουσίας, θα έχει το δικαίωμα να διορίζει και να παύει τους αντιπροέδρους, τους υπουργούς, υψηλόβαθμους αξιωματούχους της διοίκησης και δικαστές χωρίς κοινοβουλευτική έγκριση. Ο πρόεδρος θα έχει επίσης τη δυνατότητα να διαλύει το κοινοβούλιο, να εκδίδει προεδρικά διατάγματα και να επιβάλει κατάσταση έκτακτης ανάγκης.\nΟ Ερντογάν, που βρίσκεται στην κεφαλή της Τουρκίας εδώ και 15 χρόνια, αρχικά ως πρωθυπουργός και εν συνεχεία ως πρόεδρος, έχει κατ’επανάληψη υποστηρίξει ότι ο θεσμός της εκτελεστικής προεδρίας θα δημιουργήσει ένα σταθερό περιβάλλον στη χώρα που θα ευνοήσει την οικονομία. Στον αντίποδα, οι επικριτές του αναφέρουν ότι το νέο σύστημα δίνει στον πρόεδρο τεράστιες εξουσίες χωρίς τα απαραίτητα θεσμικά αντίβαρα.\nΟι πολιτικές αυτές εξελίξεις λαμβάνουν χώρα σε μια κρίσιμη στιγμή για τη γειτονική χώρα με την οικονομία να υφίσταται σημαντικές πιέσεις και τις διώξεις ενάντια σε όσους αντιδρούν να εντείνονται. Σημειώνεται ότι η τουρκική λίρα έχει πέσει 16 μονάδες σε σχέση με το δολάριο τη φετινή χρονιά, ενώ την περασμένη Κυριακή ο Ερντογάν απέλυσε 18.600 ανθρώπους από το τουρκικό Δημόσιο, με την αιτιολογία ότι συνιστούν κίνδυνο για την ασφάλεια του κράτους.\n«Η τελευταία σειρά διώξεων αποτελεί μια επιπλέον επιβεβαίωση ότι δεν θα υπάρξει κάποια αξιοσημείωτη κανονικοποίηση της τουρκικής πολιτικής για το άμεσο μέλλον» αναφέρει στο Bloomberg ο πρόεδρος της Teneo Intelligence Wolfango Piccoli και προσθέτει. Η κυβερνητική υπόσχεση ότι η κατάσταση έκτακτης ανάγκης θα σταματήσει «δεν αποτελεί σημαντική εξέλιξη», καθώς το νέο προεδρικό σύστημα θα επιτρέπει στον Ερντογάν να συνεχίσει να κυβερνά με διατάγματα, όπως κάνει τα δύο τελευταία χρόνια, προσθέτει.\n«Οι διώξεις της Κυριακής ήταν εντυπωσιακές στο εύρος τους και πολλοί θα τις θεωρήσουν ως σημάδια ενός αυταρχικού καθεστώτος όπου η διαφωνία δεν θα γίνεται ανεκτή» αναφέρει στο Bloomberg o Ghanem Nuseibeh, ιδρυτής της συμβουλευτικής εταιρίας Cornerstone Global Associates. «Αυτό θα προκαλέσει ανησυχία στους ξένους επενδυτές καθώς αυξάνει τα επίπεδα του πολιτικού ρίσκου στην Τουρκία» προσθέτει.\nΟι σχέσεις της Τουρκίας με την ΕΕ καθώς και με τις ΗΠΑ είναι ιδιαίτερα τεταμένες την τελευταία περίοδο. Ο Galip Dalay, τουρκολόγος και συνεργάτης του Brookings Institution, μιλώντας στο Al Jazeera, ανέφερε ότι δεν αναμένει κάποια σημαντική διαφοροποίηση στην εξωτερική πολιτική της Τουρκίας. «Περιμένω μια πιο μετριοπαθή ρητορική ανάμεσα στην ΕΕ και την Άγκυρα την επόμενη περίοδο, ιδίως λόγω της άρσης της κατάστασης έκτακτης ανάγκης και των οικονομικών προβλημάτων στην Τουρκία» σημείωσε ο Dalay. Όπως πρόσθεσε όμως δεν βλέπει κάποια μεγάλη εξέλιξη, καθώς η ρίζα των προβλημάτων ανάμεσα στην Άγκυρα και την ΕΕ προϋπήρχαν της κήρυξης της κατάστασης έκτακτης ανάγκης.\nΑναφορικά με τις σχέσεις ΗΠΑ-Τουρκίας, o Dalay σημείωσε: «Αναμένω ότι οι ΗΠΑ και η Άγκυρα θα έχουν περισσότερες συζητήσεις για τη Συρία την επόμενη περίοδο».


Η νέα ηλεκτρική BMW θα λέγεται i2 και θα εξελιχθεί από κοινού με τη Mercedes\nΓΙΑ ΛΟΓΟΥΣ ΜΕΙΩΣΗΣ ΤΟΥ ΚΟΣΤΟΥΣ ΕΞΕΛΙΞΗΣ Η ΣΥΝΕΡΓΑΣΙΑ ΤΩΝ ΔΥΟ ΕΤΑΙΡΕΙΩΝ ΣΤΑ ΗΛΕΚΤΡΙΚΑ ΜΟΝΤΕΛΑ ΕΙΝΑΙ ΠΟΛΥ ΠΙΘΑΝΗ.\nΗ BMW είναι πιθανό να εξελίσσει ένα νέο ηλεκτρικό μοντέλο και η ένδειξη για αυτό είναι οι δηλώσεις του επικεφαλής του αρμόδιου τμήματός της Klaus Fröhlich ο οποίος ανάφερε στο γερμανικό περιοδικό Manager Magazine πως το i Division της γερμανικής εταιρείας εργάζεται πάνω σε ένα μικρό ηλεκτρικό αυτοκίνητο. Το οποίο θα είναι έτοιμο το 2024 και η τιμή του δεν θα ξεπερνά τις 30.000 ευρώ.\nΜια πιθανή επωνυμία του είναι το i2 και μέχρι στιγμής δεν έχει διευκρινισθεί αν θα τοποθετείται κάτω από την i3 ή αν θα την αντικαταστήσει. Οι πρώτες πληροφορίες πάντως αναφέρουν πως οι διαστάσεις της i2 είναι παραπλήσιες με αυτές της i3, αλλά η χαμηλότερη τιμή της μπορεί να σημαίνει πως θα κατασκευάζεται παράλληλα με τη διάδοχο της τελευταίας.\nΗ επίτευξη μιας τιμής μικρότερης των 30.000 ευρώ θα οφείλεται στο ότι το πλαίσιο δεν θα έχει ανθρακόνημα αλλά θα αποτελείται αποκλειστικά από αλουμίνιο ή ατσάλι, ενώ το πιθανότερο είναι να έχει εξελιχθεί από κοινού με τη Mercedes. Για λόγους μείωσης του κόστους φυσικά. Επίσης αναφέρεται πως ο σχεδιασμός θα είναι πιο συντηρητικός σε σχέση με την i3 και θα μπορούσε να είναι είτε ένα μικρό σεντάν είτε ένα τετράθυρο κουπέ.


Βεροιώτης: Πατσίκας στην «Καθημερινή»: «Η Βέροια είναι ανερχόμενος τουριστικός προορισμός»\nΠατσίκας στην «Καθημερινή»: «Η Βέροια είναι ανερχόμενος τουριστικός προορισμός»\nΗ άνοιξη στη Βέροια είναι μαγεία, με δισεκατομμύρια μπουμπούκια από τις ροδακινιές να βάφουν ροζ τον κάμπο της Ημαθίας. Αυτό το εξωπραγματικό θέαμα –που για τους Βεροιώτες είναι κομμάτι του ετήσιου κύκλου της φύσης– πλέον έχει αρχίσει να γίνεται γνωστό στο ταξιδιωτικό κοινό, αφού εδώ\nκαι τέσσερα χρόνια ο Τουριστικός Όμιλος Βέροιας διοργανώνει την ελληνική εκδοχή του hanami. Ο πρόεδρος του ομίλου, Ζήσης Πατσίκας, μας εξηγεί πώς έγινε η μεταφορά του διάσημου ιαπωνικού εθίμου στη Βέροια, αλλά και γιατί το ροδάκινο είναι ο καλύτερος πρεσβευτής της περιοχής.\nΜιλήστε μας λίγο για τον ΤΟΒ. Ποια η ιστορία και οι δράσεις του;\nΟ Τουριστικός Όμιλος Βέροιας είναι μια εθελοντική πρωτοβουλία. Είμαστε μια ομάδα ανθρώπων που την τελευταία εξαετία δραστηριοποιούμαστε ενεργά με στόχο την ανάδειξη της πόλης. Ο ΤΟΒ ως σύλλογος έχει μακρά ιστορία, καθώς υπάρχει από τη δεκαετία του 1950, όταν και τότε νέοι άνθρωποι της πόλης αποφάσισαν να αναλάβουν δράση, διοργανώνοντας τα –γνωστά για την εποχή– Φεστιβάλ Παραγωγής. Μετά από μια μακρά περίοδο αγρανάπαυσης, ήρθε η σειρά μας το 2014 να ξαναζωντανέψουμε τον ιστορικό σύλλογο και να δούμε με διαφορετική ματιά τον ρόλο του στην τοπική κοινωνία.\nΜπορούν οι ροδακινιές της Βέροιας να «συναγωνιστούν» τις κερασιές της Ιαπωνίας; Τι είναι το hanami και ποια η δική σας εκδοχή;\n«Hanami» σημαίνει «βλέπω τα λουλούδια». Κάθε άνοιξη που ανθίζουν οι κερασιές, οι Ιάπωνες εκμεταλλεύονται την ευκαιρία προκειμένου να καθίσουν κάτω από τα δέντρα και να απολαύσουν την ομορφιά τους. Ακριβώς αυτό συμβαίνει και στη Βέροια. Κάθε Μάρτιο απλώνεται μια ροζ θάλασσα από ανθισμένες ροδακινιές στα «πόδια» της πόλης μας. Το φαινόμενο εμφανίζεται συνήθως για είκοσι ημέρες, από τέλη Φεβρουαρίου μέχρι μέσα Μαρτίου. Όπως τα υπολογίσαμε με τη βοήθεια γεωπόνων από το πάρκο Ελιάς, μπορεί να δει κανείς περισσότερα από οκτώ δισεκατομμύρια ροζ λουλούδια! Αποφασίσαμε, λοιπόν, να κάνουμε hanami και να οργανώσουμε βιωματικές δράσεις για να χαρούμε τη φύση. Το ενδιαφέρον του κόσμου μας δείχνει ότι υπάρχει προοπτική τουριστικής ανάπτυξης γύρω από το φαινόμενο, το οποίο δεν έχει να ζηλέψει σε τίποτα τις ανθισμένες κερασιές της Ιαπωνίας.\nΠώς σας ήρθε η ιδέα της ποδηλατάδας, που συμπεριλαμβάνεται στα δρώμενα του βεροιώτικου hanami;\nΗ ποδηλατάδα στις ανθισμένες ροδακινιές ξεκίνησε εντελώς παρεΐστικα. Το συζητούσαμε καιρό, αλλά δεν είχαμε εμπειρία από παρόμοιες δράσεις. Ούτε ποδήλατα είχαμε. Κάποια στιγμή είπαμε «θα πάρουμε τηλέφωνο πέντε δέκα φίλους που ξέρουμε ότι κάνουν ποδήλατο, και ό,τι γίνει». Την πρώτη χρονιά μαζεύτηκαν 60 ποδήλατα, τη δεύτερη 170, την τρίτη ξεπεράσαμε τα 300 και φέτος αναμένουμε ακόμα μεγαλύτερη προσέλευση! Ο κόσμος που συμμετέχει είναι στην πλειονότητά του από Θεσσαλονίκη, Πιερία, Πέλλα. Όμως κάθε χρόνο κουβεντιάζοντας με όσους περισσότερους προλαβαίνουμε, μας επιφυλάσσονται εκπλήξεις, όπως ένα ζευγάρι που ήρθε από τη Σπάρτη, αλλά και πολλές οικογένειες που ταξίδεψαν από την Αθήνα μόνο και μόνο για να ζήσουν το δικό μας hanami. Η ποδηλατάδα στις ανθισμένες ροδακινιές είναι η καλύτερη υποδοχή της άνοιξης, μια απολαυστική βόλτα στην αναγεννημένη ελληνική φύση. Όσοι δεν έχουν ποδήλατο μπορούν να συμμετέχουν σε έναν εξίσου αναζωογονητικό περίπατο. Φέτος, η ποδηλατάδα και ο περίπατος θα γίνουν την Κυριακή 15 Μαρτίου.\nΘα υπάρχουν όμως και παράλληλες δράσεις, όπως διαγωνισμός φωτογραφίας και θεατρική παράσταση;\nΘέλοντας να κινητοποιήσουμε κατ’ αρχάς τους συμπολίτες μας να βγουν στα χωράφια, να ζήσουν το φαινόμενο και να το χαρούν, διοργανώνουμε διαγωνισμό φωτογραφίας, που μας δίνει κάθε χρόνο εξαιρετικές εικόνες, τις οποίες χρησιμοποιούμε για την προβολή του τόπου μας. Όσο πιο πολύ ταξιδεύουν οι φωτογραφίες μέσω του Τύπου και του διαδικτύου, τόσο περισσότερος κόσμος μαθαίνει για την απίστευτη ομορφιά της ανοιξιάτικης Βέροιας και έρχεται να τη βιώσει από κοντά. Ο διαγωνισμός φωτογραφίας προσελκύει επαγγελματίες και ερασιτέχνες φωτογράφους από όλη την Ελλάδα. Όπως εύστοχα σχολίασε ένας επισκέπτης από την Αθήνα, δημιουργήσαμε ένα καινούργιο φωτογραφικό θέμα, το οποίο όλοι θέλουν να απαθανατίσουν. Ταυτόχρονα, συνεργαζόμαστε με το δραστήριο Δημοτικό Περιφερειακό Θέατρο Βέροιας, η κεντρική σκηνή του οποίου ανεβάζει φέτος τις «Ανθισμένες ροδακινιές». Πρόκειται για μια παράσταση που έχει αναφορές στην Ιαπωνία και σε ένα άλλο μυστήριο φαινόμενο, το Johatsu, που φέρνει μια Γιαπωνέζα από τις ανθισμένες κερασιές της πατρίδας της στις ανθισμένες ροδακινιές της Βέροιας.\nΗ Βέροια είναι γνωστή στο ευρύ κοινό για την εγγύτητά της με τη Βεργίνα. Μπορούν οι ανθισμένες ροδακινιές να ανανεώσουν το τουριστικό της προϊόν;\nΗ Βέροια είναι ανερχόμενος τουριστικός προορισμός. Οι βασιλικοί τάφοι και το Ανάκτορο των Αιγών είναι μνημεία παγκόσμιας ακτινοβολίας, που απέχουν μόλις 10 λεπτά από το κέντρο της πόλης. Η Παλιά Πόλη, η εβραϊκή συνοικία Μπαρμπούτα, οι αμέτρητες βυζαντινές εκκλησίες, τα χιονοδρομικά κέντρα Βερμίου και Πιερίων, ο Αλιάκμονας με το φράγμα και τα στενά του, αλλά και μια πολύ ζωντανή σύγχρονη πόλη συνθέτουν έναν ιδανικό τόπο για εξορμήσεις. Αυτό που ίσως λείπει από τη Βέροια είναι η ταυτότητα. Εμείς, ως ΤΟΒ, αυτό που επιδιώκουμε είναι μέσω των ανθισμένων ροδακινιών να δουλέψουμε σε ένα φρέσκο place branding που θα τραβήξει την προσοχή των επισκεπτών και ταυτόχρονα να υπενθυμίσουμε σε όλους τα συγκριτικά πλεονεκτήματα της περιοχής μας.\nΣυμφωνείτε με την άποψη ότι το ροδάκινο εξελίσσεται στον καλύτερο πρεσβευτή της Βέροιας;\nΗ παραγωγή φρούτων γενικότερα αποτελεί τη ναυαρχίδα της τοπικής οικονομίας. Βέβαια, οι αγρότες αντιμετωπίζουν μεγάλες δυσκολίες τα τελευταία χρόνια. Όμως το ροδάκινο και η κομπόστα που παράγονται εδώ όντως είναι οι καλύτεροι πρεσβευτές της περιοχής, καθώς εξάγονται σε κάθε γωνιά του κόσμου. Εμείς προσπαθούμε μέσω των δράσεων για την προβολή της ανθισμένης ροδακινιάς, αλλά και με το Φεστιβάλ Ροδάκινου που διοργανώνουμε κάθε Ιούνιο, να προσθέσουμε ένα πιο όμορφο «περιτύλιγμα» στο προϊόν και, γιατί όχι, μια μέρα να καταφέρουμε να του δώσουμε την πολυπόθητη υπεραξία. Στο Φεστιβάλ Ροδάκινου προσπαθούμε επίσης να συνδυάσουμε το ροδάκινο με τα άλλα προϊόντα της τοπικής γαστρονομίας, όπως το εξαιρετικό βόειο κρέας και τα τυροκομικά που παράγονται εδώ.\nΟι καλλιεργητές πώς βλέπουν το ξαφνικό ενδιαφέρον των ταξιδιωτών για το προϊόν τους;\nΟι παραγωγοί ξέρουν καλύτερα από μας. Όταν πρωτοβγήκαμε με τα ποδήλατα και τις φωτογραφικές μηχανές στις ανθισμένες ροδακινιές, ο πρώτος αγρότης που συναντήσαμε –και μάλιστα πολύ προχωρημένης ηλικίας– μας είπε: «Να δείτε τι κάνουν στην Ιαπωνία με τις κερασιές»! Συνεπώς, γνωρίζουμε καλά ότι δεν ανακαλύπτουμε τον τροχό. Μεθοδικά, με ιδέες και ένα όραμα ότι ο τόπος μας αξίζει πολλά περισσότερα, δουλεύουμε για να προσφέρουμε, να ενεργοποιήσουμε, να δημιουργήσουμε. Και τα οφέλη πρέπει να είναι για όλους.\nΠοια είναι η καλύτερη περίοδος για να ταξιδέψουμε στη Βέροια;\nΤολμώ να πω όλο τον χρόνο: τον χειμώνα υπάρχουν δύο χιονοδρομικά κέντρα στον νομό Ημαθίας. Την άνοιξη έχουμε τις ανθισμένες ροδακινιές. Το καλοκαίρι η Βέροια βρίθει πολιτιστικών εκδηλώσεων (θέατρα, συναυλίες και το Φεστιβάλ Ροδάκινου). Το φθινόπωρο έχουμε τα έθιμα του τρύγου, με τα ρακοκάζανα και τα δεκάδες οινοποιεία, από τα οποία όλο και περισσότερα γίνονται επισκέψιμα. Κάθε εποχή προσφέρει κάτι ξεχωριστό στον επισκέπτη, αλλά, αν χρειάζεται να επιλέξω, θα προτείνω την άνοιξη και το φθινόπωρο.\nστις 3/05/2020 10:00:00 μ.μ.\nΑνώνυμος 6 Μαρτίου 2020 - 7:44 π.μ.\nΜετά την πατάτα με τη θεατρική παράσταση.... κάπως πρέπει να το σώσεις....έτσι έτσι έτσι\nΑνώνυμος 6 Μαρτίου 2020 - 1:56 μ.μ.\nεδω και 50 χρονια οταν ημουν 22 χρονων τα ιδια ακουγα και καμια διαφορα δεν ειδα\nΑνώνυμος 6 Μαρτίου 2020 - 4:17 μ.μ.\nπώς δεν ειδες διαφορα;;; εαν εξαιρεσεις τη διαφορα που εγινε με τα δανεικα χρηματα ( διαμερισματα, αυτοκινητα κτλ) ολα τα αλλα πανε προς το χειροτερο : τιμες προιοντων, κλεισιμο καθε παραγωγικης και εξαγωγικης μοναδας μικρης και μεγαλης στο νομο αλλα και σχεδον παντου στη χωρα!\nετσι δεν ειναι;;; ΕΧΟΥΜΕ ΤΕΛΕΙΩΣΕΙ εαν συνυπολογισουμε και τα εθνικα προβληματα με σπουδαιότερο την υπογεννητικότητα! ΕΛΛΑΣ - ΤΕΛΟΣ.\nτο 2021 θα είναι μάλλον η τελευταία φορά που θα γιορτάσουμε επέτειο με τη χώρα όπως μας την παρέδωσαν κάποια..."κορόιδα"!!!\nΑνώνυμος 7 Μαρτίου 2020 - 8:48 π.μ.\nΣοβαρέψου τον τουρισμό στη Βέροια δεν τον έφεραν οι ανθισμένες ροδακινιές του Μαρτίου, (βοηθάνε και αυτές αλλά δεν τον φέρανε). Τον τουρισμό τον έφερε μεθοδικά και διαχρονικά από τη Χαρούλα και μετά ο Δήμος Βέροιας. Ρωτήστε τους ξενοδόχους και τους σχετικούς με τον τουρισμό. Καλά κάνετε και ασχολείστε και βοηθάτε, αλλά να λέμε τα πράγματα όπως είναι. Καλή η προβολή της πόλης αλλά κάποιος πρέπει να πληρώσει για τις διεθνείς εκθέσεις τουρισμού και για την φιλοξενία τον τουριστικών πρακτόρων και σχετικών δημοσιογράφων κλπ (έτσι έρχονται οι οργανωμένοι τουρίστες) και αυτό δεν μπορείτε να το κάνετε εσείς. Συνεχίστε διότι βοηθάτε με τέτοιες προσπάθειες.\nΖΗΣΗΣ Χ. ΠΑΤΣΙΚΑΣ 7 Μαρτίου 2020 - 12:51 μ.μ.\nΑγαπητέ φίλη ή φίλη.\nΟ Τουριστικός Όμιλος Βέροιας ουδέποτε ισχυρίστηκε ότι χάρη σε αυτόν αναπτύσσεται ο τουρισμός στην πόλη μας. Απεναντίας, συνεργάζεται και συνδράμει στους θεσμικούς φορείς (Δήμο, Περιφέρεια, Επιμελητήριο, Ξενοδόχοι, Αγροτικοί Σύλλογοι και Συνεταιρισμοί).\nΣε ό,τι αφορά το φαινόμενο της Ανθοφορίας, αυτό αν μην τι άλλο είναι κάτι που έχουμε κάθε δικαίωμα να λέμε ότι αποτελεί μια "φρέσκια" προβολή του τόπου μας, την οποία ανέδειξε ο ΤΟΒ. Η τουριστική ανάπτυξη ενός τόπου απαιτεί συντονισμένες προσπάθειες, οι οποίες και σωστά αναφέρετε ότι γίνονται εδώ και αρκετά χρόνια. Τα δε αποτελέσματα είναι ορατά.\nΑνώνυμος 7 Μαρτίου 2020 - 1:06 μ.μ.\nμιλάτε και οι 2 για το ποιος εφερε τον τουρισμο. αλλα κατι απλο νοείται τουρισμός με το καλύτερο ξενοδοχείο της πόλης κλειστο?\nεγω βλεπω οτι δεν παράγουμε τιποτα και αυτο είναι που πρέπει να αλλαξει, ο τουρισμός ειναι συνδυαστικό.\nΥΓ ο εσωτερικός τουρισμός είναι ελάχιστος και ο αλλοδαπός περαστικός.\nΑνώνυμος 7 Μαρτίου 2020 - 4:15 μ.μ.\nσιγα ρε παιδια!!! μας πηραν σβαρνα οι τουριστες και μας γεμισαν τις τσεπες με δολαρια! πού τα βλεπετε ολα αυτα;; στον υπνο σας;;; ερχονται κατι κινεζοι και κορεατες στο βημα του αποστολου παυλου και ακομα και τα μπουκαλακια νερο τα εχουν απο την κινα!!! ζητημα ειναι εαν ολοι αυτοι αφηνουν απο 2€ στη βεροια.\nοσο για τα ανθη ροδακινιας τι να πουμε;;; καλη η προσπαθεια αλλα εδω και χρονια δεν μας φερνουν εσοδα και κερδη τα ιδια τα ροδακινα που τα κανουμε και εξαγωγη θα μας "σωσουν" τα λουλουδια τους!!!\nστα χαλια που μας εφτασαν οι πολιτικοι, δεν ξερουμε πια τι κανουμε και γιατι.\nΑνώνυμος 7 Μαρτίου 2020 - 10:03 μ.μ.\nΌλοι μιλανε για τουρισμό εκτός από τους ξενοδόχους.Θετικο αυτό με τις ανθισμένες ροδακινιές το αντιλαμβάνεσαι από αθηναϊκά και της Θεσσαλονίκης σάιτ που βγάζουν τις φωτογραφίες αλλά ας μας αποκαλύψει ο!σύλλογος ξενοδόχων ποιοι, από πού,και πόσες βραδυες μένουν στην Βέροια.Αυτο με τις φιλοξενειες Νορβηγών,Αυστραλών και Βραζιλιάνων δημοσιογράφων του τουριστικού τομέα δεν πείθει.\nΑνώνυμος 8 Μαρτίου 2020 - 11:33 π.μ.\nΤώρα εμένα αυτό γιατί μου θυμίζει κάτι από το "καλως ήρθε το δολάριο" όπου το μαγαζί (όπου μαγαζί βλ Βέροια) είναι άδειο και εμείς να λέμε "Ο κήπος είναι ανθηρός";;;


House dress up project στην Κόρινθο - KapaWoods Handmade Furniture\nBlogProjectsHouse dress up project στην Κόρινθο\nHouse dress up project στην Κόρινθο\nΈνα ιδιαίτερα απαιτητικό project.\nΣτην Κόρινθο, σε ένα υπέροχο μέρος πλάι στη θάλασσα, ένα συγκρότημα 3 υπνοδωματίων, μίας κουζίνας και ενός χώρου γυμναστηρίου επενδύθηκαν με φυσικό ξύλο καρυδιάς.\nΤο project δεν τελειώνει όμως μόνο εκεί. Όλα τα παραπάνω δωμάτια επιπλώθηκαν πλήρως με κομμάτια ειδικής κατασκευής από την εταιρεία μας.\nΑς δούμε όμως τα πράγματα από την αρχή…\nΟ πελάτης οδηγούμενος από την ποιότητα των επίπλων μας καθώς και από την εμπειρία της εταιρείας μας σε ειδικές κατασκευές, μας υπέβαλε τα σχέδια των χώρων τα οποία συνοδεύονταν από πολύ συγκεκριμένες απαιτήσεις υψηλών standards.\n3 υπνοδωμάτια, μία κουζίνα, καθώς και ένας χώρος για γυμναστήριο, σε ένα συγκρότημα κατασκευασμένο από προκατ μπετό.\nΌλοι οι παραπάνω χώροι έπρεπε να επενδυθούν πλήρως από φυσικό ξύλο καρυδιάς μασίφ, ενώ, λόγω ότι βρίσκονταν κοντά στην θάλασσα, έπρεπε η κατασκευή να εξασφαλίζει όσο δυνατόν περισσότερη αντοχή στην διάβρωση.\nΠέρα από την επένδυση των χώρων, η οποία αποτελούνταν από τοιχοποιία και κορνίζες για κρυφό φωτισμό περιμετρικά της οροφής, το project περιελάμβανε και κατασκευή επίπλων που θα πλαισίωναν τον χώρο.\nΣτην φωτογραφία απεικονίζεται το σχέδιο που ακολουθήθηκε στα 3 υπνοδωμάτια.\nΜία από τις προκλήσεις του συγκεκριμένου project.Ομάδα παραγωγής από την εταιρεία μας χρειάστηκε, για τις ανάγκες της τοποθέτησης, να εγκαταστήσει για κάποιες εβδομάδες εργοτάξιο στο σπίτι, καθώς και να εγκατασταθεί η ίδια στην περιοχή μέχρι την ολοκλήρωση των εργασιών.\nΗ διαδικασία της επένδυσης των δωματίων είχε ουσιαστικά ξεκινήσει πολύ πιο πριν, από τις εγκαταστάσεις μας στο Βιο Πα Κερατέας, όπου εκτός από την κατασκευή των επίπλων, είχε ξεκινήσει και η προετοιμασία των υλικών που θα έντυναν τα δωμάτια, η οποία διήρκησε 2 μήνες, καθώς όλα τα υλικά μεταφέρθηκαν έτοιμα στον χώρο που θα γινόταν η τοποθέτηση, πλήρως φινιρισμένα όπως κάθε καινούριο έπιπλο, πράγμα που εκτός από καλαισθησία, εξασφαλίζει και αυξημένη αντοχή.Η τοποθέτηση ξεκίνησε με τις κορνίζες του κρυφού φωτισμού, που ήταν και ένα από τα δυσκολότερα κομμάτια του έργου.\nΣτη συνέχεια βήμα βήμα επενδύθηκαν οι τοίχοι των δωματίων με τα μασίφ κομμάτια ξύλου καρυδιάς.\nΤα σχέδια και οι προδιαγραφές του πελάτη ήταν πολύ συγκεκριμένα, όπως επίσης και οι απαιτήσεις ως προς την ποιότητα.\nΌλα αποδώθηκαν άριστα μέχρι την τελευταία λεπτομέρεια.\nΤο αποτέλεσμα άκρως εντυπωσιακό.\nΕκτός από το ντύσιμο των τοίχων στα υπνοδωμάτια τοποθετήθηκαν και έπιπλα της εταιρείας μας, τα οποία κατασκευάσαμε ειδικά για τον συγκεκριμένο χώρο.\nΣτην φωτογραφία βλέπουμε το ένα από τα τρία υπνοδωμάτια, τα οποία είναι ακριβώς ίδια τόσο ως προς την διαρύθμιση και το ντύσιμο των τοίχων, αλλά και ως προς τα έπιπλα.\nΤο κρεβάτι που επιλέχτηκε είναι το ΚΥΒΟΣ. Η ιδιαιτερότητά του είναι ότι κατασκευάστηκε από φυσικό ξύλο καρυδιάς αντί για δρυ που είναι το βασικό του υλικό.\nΣυμπληρώνοντας τα έπιπλα της κρεβατοκάμαρας, 2 πολυθρονάκια τα οποία πλαισιώνονται από ένα βοηθητικό τραπεζάκι.\nΤο τραπεζάκι είναι και αυτό κατασκευασμένο από φυσικό ξύλο καρυδιάς, ενώ τα πολυθρονάκια, όπως όλοι οι σκελετοί καθισμάτων της εταιρείας μας είναι από φυσικό ξύλο οξιάς, και έχουν επενδυθεί με αδιάβροχο-αλέκιαστο ύφασμα.\nΤο εντυπωσιακότερο κομμάτι των τοίχων, καθώς και το δεύτερο δυσκολότερο κομμάτι του έργου, οι κίονες. Για την κατασκευή τους χρησιμοποιήθηκε φυσικό ξύλο καρυδιάς μασίφ, ώστε να ταιριάζει με την επένδυση του τοίχου, ενώ το σχέδιο στο πάνω κομμάτι τους είναι σκαλισμένο στο χέρι.\nΛεπτομέρεια από το τελείωμα του κίονα.\nΙδιαίτερα εντυπωσιακός και ο χώρος που θα στεγάσει το γυμναστήριο. Όπως και στα υπόλοιπα δωμάτια, εκτός της κουζίνας, υπάρχει στα δεξιά ο χώρος του wc ενώ στα αριστερά βρίσκεται η γκαρνταρόμπα.\nΕντυπωσιακή λεπτομέρια. Οι ενώσεις των κορνιζών του κρυφού φωτισμού έχουν αποδωθεί άριστα γεγονός που έχει διασφαλίσει την καλαισθησία και την ομοιογένεια του σχεδίου η οποία δεν διαταράσσεται πουθενά.\nΟ χώρος του γυμναστηρίου συνδέεται με την κουζίνα.\nΕξίσου εντυπωσιακός, και ο χώρος της κουζίνας. Όπως και οι υπόλοιποι χώροι, και η κουζίνα είναι πλήρως ντυμένη από φυσικό ξύλο καρυδιάς.\nΣτο επίκεντρο της κουζίνας βρίσκεται ένα τραπέζι ροτόντα από φυσικό ξύλο καρυδιάς με διάμετρο 1,20 μέτρα, το οποίο πλαισιώνεται από 6 καρέκλες.\nΤα ντουλάπια της κουζίνας είναι επίσης κατασκευασμένα από την εταιρεία μας, από φυσικό ξύλο καρυδιάς, ώστε να ταιριάζουν στην φιλοσοφία του χώρου.\nΑρκετές ώρες επίπονης εργασίας με προσοχή στην λεπτομέρεια, σε ένα άκρως απαιτητικό έργο για το οποίο η τεχνογνωσία και η άριστη ποιότητα υλικών και εργασιών ήταν παράγοντες καταλυτικής σημασίας.\nΤο αποτέλεσμα μας δικαίωσε, ποιοτικό τελείωμα, πλαισιωμένο από μία άψογη τοποθέτηση, δημιούργησαν ένα υψηλής αισθητικής αποτέλεσμα με το οποίο, ο πελάτης δήλωσε κατενθουσιασμένος κατα την παράδοση.Αντώνης Βολακάκης.


Πεδίο δόξης λαμπρό για τους χάκερς ο κορονοϊος | Liberal.gr\nTo ξέσπασμα της πανδημίας του κορονοϊού έχει αναγκάσει μια σημαντική μερίδα του παγκόσμιου πληθυσμού να καταφύγει στην τηλεργασία, κάτι που έχει δώσει περισσότερες ευκαιρίες στους χάκερς για να πραγματοποιούν κυβερνοεπιθέσεις μέσω κακόβουλων προγραμμάτων.\n"Ειναι μια πρωτόγνωρη κατάσταση αφού εκατομμύρια ανθρωποι που δεν δούλεψαν ποτέ από το σπίτι προσπαθούν να το κάνουν και να το κάνουν σε μεγάλη κλίμακα" δήλωσε η Γουέντι Νάδερ, σύμβουλος της Duo Security της Cisco στο Reuters.\nΣύμφωνα με μια πρόσφατη έκθεση της Google, οι χάκερς φαίνεται ότι επιτελούν με επιτυχία το έργο τους, αφού τον Μάρτιο υπήρξε αύξηση σε παγκόσμιο επίπεδο των επιθέσεων, της τάξεως του 350%, σε σχέση με τον Ιανουάριο. Αυτό συμβαίνει εν μέρει γιατί πολλοί εργαζόμενοι μεταφέρουν τα δεδομένα των επιχειρήσεων όπου δουλεύουν από εταιρικά δίκτυα σε οικιακά, τα οποία προστατεύονται από "χαλαρούς" κωδικούς. Κάποιοι οργανισμοί επίσης άρουν τους περιορισμούς ασφαλείας προκειμένου οι εργαζόμενοι να μπορούν να έχουν πρόσβαση σε κρίσιμες πληροφορίες από τα σπίτια τους.\nΤην ίδια ώρα, το πρακτορείο Reuters το οποίο επικαλείται την εταιρεία ασφαλείας συστημάτων Cisco Systems σημειώνει ότι ο αριθμός των αιτημάτων για υποστήριξη ασφαλείας για εργαζομένους εξ αποστάσεως έχει δεκαπλασιαστεί μέσα στις τελευταίες εβδομάδες.\nΑπό τους "πειρατές" του κυβερνοχώρου δεν γλίτωσε ούτε ο Παγκόσμιος Οργανισμός Υγείας ο οποίος δέχθηκε τον προηγούμενο μήνα πολλές επιθέσεις. Σύμφωνα με τους υπεύθυνους ασφαλείας του οργανισμού ο φερόμενος δράστης είναι μια ομάδα χάκερς, γνωστή ως DarkHotel, η οποία πραγματοποιεί επιχειρήσεις κυβερνοκατασκοπείας τουλάχιστον από το 2007. Ειδικοί της ασφάλειας του διαδικτύου συνδέουν το παραπάνω περιστατικό με την αύξηση σε ψεύτικες ιστοσελίδες που σχετίζονται με τον COVID-19, οι οποίες συνήθως υπόσχονται μια αποτελεσματική μορφή θεραπείας σε “αντάλλαγμα” με τα προσωπικά δεδομένα.\nΕνδεικτικά, υπολογίζεται ότι από τις 9 μέχρι και τις 23 Μαρτίου δημιουργήθηκαν πάνω από 300,000 ιστοσελίδες που σχετίζονται με τον κορονοϊό.\nΤελευταίο και πιο χαρακτηριστικό του πόσο "αδίστακτοι" είναι οι χάκερς είναι η επίθεση κατά της ιστοσελίδα της κοινωνικής πρόνοιας της Ιταλίας. Οπως ανακοίνωσε ο επικεφαλής της υπηρεσίας Πασκουάλε Τριντίκο, η υπηρεσία INPS είχε λάβει 339.000 αιτήματα για τα επιδόματα των 600 ευρώ μέχρι εκείνη τη στιγμή, όμως οι χάκερς κατέστησαν αδύνατη την πρόσβαση στην ιστοσελίδα.


Το πρώτο κόμιξ που διαβάσαμε | Page 2 | Λέσχη του Βιβλίου\nStart date 23 Νοε 2013\nΤο κουλτουριάρης είναι σχετικό. Πάντως και εγώ και πολλά ξαδέρφια μου τον Αρκά λίγο μετά τα 10 μας τον μάθαμε και μας άρεσε.\nΤα σημερινά παιδιά έχω την εντύπωση πως δεν διαβάζουν κόμιξ... αλλιώς δεν θα έκλεινε και ο Τερζόπουλος. Αυτή τη στιγμή στη χώρα μας κανένα κόμικ της Disney δεν κυκλοφορεί (πέρα από παλιά που υπάρχουν εδώ κι εκεί). Ευτυχώς που έχω απόθεμα δηλαδή....\nΤο πρώτο ήταν φυσικά Μίκι-Μάους.Στο σπίτι του ξαδέλφου υπήρχαν τα αρχικά 50 που κυκλοφόρησαν εδώ το'67-'68 περίπου.\nΗ πρώτη ιστορία που θυμάμαι είχε τίτλο "Ο Ντόναλντ Ντακ Ολυμπιονίκης".\nΤο κουλτουριάρης είναι σχετικό.\nΠου αναφέρεσαι Κόρτο; Μήπως στο "ξυπνάς μέσα μου το ζώο" ......\nΔεν αναφέρομαι συγκεκριμένα στον Αρκά απλά αυτό που εγώ θεωρώ ανεβασμένου επιπέδου κάποιος άλλος μπορεί να τα θεωρεί υποκουλτούρα (και όχι μόνο στα κόμιξ αλλά σε κάθε είδος τέχνης)\nο Άρκάς κουλτουριάρης... σε καμία περίπτωση, βέβαια.\nΑς ορίσουμε λοιπόν εδώ τί θα πει κουλτουριάρης και τί, διανοούμενος. Η αλήθεια είναι ίσως να μπερδεύω τον διανοούμενο με τον κουλτουριάρη και δεν έχω Μπαμπινιώτη κοντά μου...\nΩω... Εγώ διάβαζα μετά μανίας Λούκυ Λουκ! Μια μέρα βρήκα στο πατάρι του σπιτιού μας, στη Χίο, το τεύχος 55: «επικίνδυνο πέρασμα» (το έχω ακόμα αυτό το τεύχος). Εγώ κι οι κούκλες μου αποφασίσαμε πως ο Λούκυ Λουκ ήταν ο ένας και μοναδικός άντρας των ονείρων μας και το «επικίνδυνο πέρασμα» ταξίδεψε απ’ τη Χίο στον Πειραιά. Από τότε τα Λούκυ Λουκ προστέθηκαν στα πάγια έξοδα της οικογένειας. Είναι δε η μόνη συλλογή κόμιξ που έχω ολοκληρώσει.\nΠολύ αργότερα στράφηκα στα «κόμιξ για μεγάλους» (η ταπεινή μου άποψη είναι πως επ’ ουδενί δεν μπορούμε να θεωρήσουμε εξ ορισμού ανώτερο/κατώτερο, πραγματικό/ψεύτικο ένα είδος επειδή απευθύνεται σε μεγάλους ή σε παιδιά. Τώρα το αν η εμπειρία μας αυτό δείχνει, είναι μια άλλη ιστορία). Ακόμα πιο μετά ανακάλυψα τα λεγόμενα graphic novels (συγγνώμη, δεν ξέρω πως έχει μεταφραστεί ο όρος στα ελληνικά). Επί τη ευκαιρία, αν δεν έχετε διαβάσει το MAUS του Art Spiegelman σας το προτείνω!!\nΜίκυ Μάους κι εγώ! Ο πατέρας μου δούλευε κάποτε σε τυπογραφείο και με είχε εφοδιάσει με κάτι υπέροχους τόμους\nΑκόμα πιο μετά ανακάλυψα τα λεγόμενα graphic novels (συγγνώμη, δεν ξέρω πως έχει μεταφραστεί ο όρος στα ελληνικά).\nΕδώ σχετική συζήτηση.\nΕπί τη ευκαιρία, αν δεν έχετε διαβάσει το MAUS του Art Spiegelman σας το προτείνω!!\nΕδώ σχετική παρουσίαση.\nΕυχαριστώ Φάρε που με κατατοπίζεις. Τι να γίνει; Αυτά παθαίνουμε εμείς τα όμορφα νιάτα. Άρα το συζητάμε ακόμα το graphic novel; Όσο για την παρουσίαση του MAUS, επικροτώ! Μια πολύ καλή παρουσίαση για ένα πολύ καλό βιβλίο.\nΑ, και μια μικρή απάντηση στην Αλίκη, που αναρωτιέται αν διαβάζουν κόμιξ τα σημερινά παιδιά. Νομίζω ότι λόγω παρελθοντικής ηλικίας και μελλοντικού επαγγέλματος, μπορώ να έχω μια άποψη. Αυτό που μου φαίνεται να έχει βασικά αλλάξει είναι το είδος κόμιξ που προτιμούν τα πιτσιρίκια. Κερδίζουν όλο και περισσότερο δημοτικότητα τα γιαπωνέζικα κόμιξ, τα manga δηλαδή. (στο φόρουμ αυτό, η Αξία έχει κάνει μια αναλυτικότατη παρουσίαση για τα manga. Αυτή τη φορά έκανα την έρευνά μου!:χεχ:Μια άλλη διαφορά είναι πως τη σήμερον, τα παιδιά διαβάζουν κόμιξ κυρίως διαδικτυακά. Πάνε οι εποχές που περιμέναμε κάθε βδομάδα για να αγοράσουμε απ’ το περίπτερο το νέο τεύχος…\nLast edited by a moderator: 8 Μαρ 2014\nΑυτό που μου φαίνεται να έχει βασικά αλλάξει είναι το είδος κόμιξ που προτιμούν τα πιτσιρίκια. Κερδίζουν όλο και περισσότερο δημοτικότητα τα γιαπωνέζικα κόμιξ, τα manga δηλαδή. (στο φόρουμ αυτό, η Αξία έχει κάνει μια αναλυτικότατη παρουσίαση για τα manga. Αυτή τη φορά έκανα την έρευνά μου!:χεχ:\nΚαλέ με κάνεις και κοκκινίζω\nΌσον αφορά στα μάνγκα έχω την αίσθηση ότι τα διαβάζουν κυρίως τα μεγάλα παιδιά (σαν και του λόγου μου ) και όχι τόσο τα πιτσιρίκια που επιλέγουν τα άνιμε. Νομίζω κλασική αξία, ειδικά στα αγόρια, είναι ο Μπάτμαν, ο Σούπερμαν και ο φλωράκος Σπάιντερμαν...\nΝομίζω πως το πρώτο κόμικ που διάβασα ήταν ένα τεύχος του Μίκυ Μυστήριο, από εκείνη τη στιγμή δεν άφησα τεύχος για τεύχος του συγκεκριμένου περιοδικού!\nΈχω την αίσθηση πως ήταν Ποπάι και μετά Αλμανάκο, τα καλά Αλμανάκο της δεκαετίας του 1990 που είχαν αφιερώματα σε Playstation, Saturn, Dreamcast.\nE! Λίγα τα λόγια σου για τον Σπάιντερμαν! Είμαι Σπαίντερμανιακός εγώ! Φλωράκος είναι ο Μπάτμαν και ο Σούπερμαν και αυτός ο Γούλβεριν.\nLast edited by a moderator: 15 Αύγ 2014\nΤο πρωτο κομικ που πηρα στα χερια μου ηταν Ο ΓΟΥΝΤΙ ενω ημουν 4η 5 χρονων και επειτα ακολουθησαν ενα ΤΟΜ Κ ΤΖΕΡΡΥ ,ο Ποπαυ κι υστερα ο ΜΙΚΥ ΜΑΟΥΣ.\nΑγαπημενο ολων ηταν το ΑΡΤΣΙ.(το πρωτοδιαβασα γυρω στα 7μιση)και θυμαμαι το επαιρνα για αρκετο καιρο.Απο τις πιο ομορφες παιδικες αναμνησεις η ανυπομονησια για το επομενο τευχος.\nΠου πήγαν αυτά τα χρόνια; Τα παιδικά μας εννοώ; Εδώ πια δεν υπάρχουν κόμιξ στην Ελλάδα, και μην μου πείτε βρε παιδιά για το Μίκι Μάους, εντάξει ναι, ένα είναι όμως. Τα άλλα που πήγαν; Γιατί δεν γίνονται προσπάθειες; Γιατί δεν υπάρχει χρήμα στον κόσμο θα πω εγώ και γιατί πλέον το 10χρονο παιδάκι δεν θα διαβάσει το κόμιξ του αλλά θα πάει στο μαγαζί με τη μαμά του να του πάρει σουτιέν. Ναι, είμαι σκληρός εδώ, αλλά έχω την αίσθηση πως χάνεται σιγά σιγά η παιδική αθωότητα.\nΈχουν αρχίσει και κυκλοφορούν ξανά της Ντίσνεϋ τα κόμιξ, για τα άλλα δεν ξέρω (ούτε και ξέρω αν είχαν σταματήσει κι εκείνα) πάντως Μίκυ Μάους, Αλμανάκο (νομίζω), Μεγάλο Μίκυ, Κόμιξ, Μίνι κλπ επανακυκλοφορούν. Και με την Καθημερινή της Κυριακής μπορείς να πάρεις και τη συλλογή με τις ιστορίες του Καρλ Μπαρκς που είναι εκπληκτικές!!!! Δεν ξέρω αν τα παίρνουν παιδιά ή μεγάλοι, πάντως πολλές φορές πήγα μεσημέρι και πήρα το τελευταίο τεύχος... Στο χέρι των γονιών είναι αν το παιδί τους θα μεγαλώσει σαν παιδί ή όχι.\n.....Εσείς θυμόσαστε ποιο ήταν το δικό σας; αν μετά ακολούθησε καποια συλλογή από το εν λόγω ''πρώτο'' σας κόμιξ; Μετά φυσικά ήρθαν τα μίκυ μάους και ο Ποπάυ ) και το κόμιξ για μένα! Ξεδιπλώστε τις αναμνήσεις σας παιδιά μου )και πάμε πίσω σε μια εποχή πιο ξέγνοιαστη.\nΠου να θυμάται κανείς - έχουν περάσει άπειρα χρόνια από τότε!\nΜάλλον το Μπλέκ - αγορίστικο )) δεν έχανα τεύχος!\nκάθισα και ξαναγόρασα ένα σωρό Μπλεκ της περιόδου '78 - '87\nΛούκυ Λούκ αν θυμάμαι καλά.


SINGLES | Τι να μην κάνεις αν τον γουστάρεις\nΜπορείς να του μιλήσεις, μπορείς να τον αγγίξεις, αλλά τα παρακάτω καλύτερα να μην τα κάνεις…\nΥπάρχουν πολλοί τρόποι να δείξεις σε κάποιον ότι τον γουστάρεις. Για παράδειγμα, να του το πεις ευθέως. Δυστυχώς, όμως, ζούμε σε έναν κόσμο που η νόρμα είναι να μην μιλάμε ξεκάθαρα. Άρα πρέπει να βρεις εναλλακτικούς τρόπους για να του δείξεις το ενδιαφέρον σου. Εκτός κι αν σκέφτηκες να κάνεις τα παρακάτω, που μάλλον θα τον στείλουν όσο πιο μακριά σου γίνεται… τρέχοντας.\nΜΗΝ πας από το σπίτι του απρόσκλητη\nΕπειδή αυτό θα τον φρικάρει. Όχι, δεν ήσουν στην γειτονιά, και όχι, δεν είναι δικαιολογία αν έτυχε να βρεις κάτι που ξέχασε και σκέφτηκες να του το επιστρέψεις. Οι άνθρωποι παίρνουν κι ένα τηλέφωνο πρώτα.\nΜΗΝ τον κοιτάς συνεχόμενα\nΕπειδή θα νομίζει ότι θες να τον σκοτώσεις. Ή να του επιτεθείς εκεί, μπροστά στον κόσμο, και να τον κατασπαράξεις. Είναι σούπερ άβολο, και καλύτερα να κάνεις το κλασικό (και πάντα χαριτωμένο) “Ναι, σε κοίταγα, αλλά τώρα που γύρισες θα κατεβάσω το κεφάλι”. Μερικά πράγματα δεν χρειάζεται να αλλάξουν, επειδή λειτουργούν.\nΜΗΝ αρχίσεις να μιλάς μόνο για τα ενδιαφέροντά του\nΕντάξει, αυτή είναι λίγο περίεργη συμβουλή. Επειδή, κανονικά, πρέπει να μιλάτε για πράγματα που σας ενδιαφέρουν. Αλλά, για όνομα ό,τι έχεις ιερού, μην ξεκινήσεις την κουβέντα αναφέροντας κάτι που ανέβασε στο Facebook έναν μήνα πριν. Επειδή θα καταλάβει ότι τον παρακολουθείς. Το λες και λίγο τρομακτικό.\nΜΗΝ αρχίσεις να εμφανίζεσαι ξαφνικά όπου πηγαίνει\nΝαι, είναι πιο εύκολο από ποτέ να ακολουθείς κυριολεκτικά κάποιον το 2018, επειδή πιθανότατα κάθε του στιγμή βρίσκεται ως story στο Instagram. Αλλά την πρώτη φορά θα είναι σύμπτωση. Την δεύτερη, διαβολική σύμπτωση. Την τρίτη, περιοριστικά μέτρα.\nΜΗΝ τον πρήξεις στα μηνύματα\nΚαι θα σου δώσουμε ορισμό για την λέξη “πρήζω”: αν τα τελευταία τρία μηνύματα στην συνομιλία είναι δικά σου, χωρίς απάντηση, σταμάτα. Περίμενε να τα διαβάσει. Περίμενε να απαντήσει, κιόλας. Αλλά μην στέλνεις απανωτά, για κάθε πιθανό λόγο, απλά και μόνο για να του υπενθυμίζεις ότι υπάρχεις. Πρώτον, λογικά το θυμάται ήδη και από μόνος του. Δεύτερον, αν συνεχίσεις να τον βομβαρδίζεις με μηνύματα, μάλλον θα θέλει σύντομα να σε ξεχάσει.


Στον εκδοτικό οίκο έθεσα έναν και μοναδικό όρο για την κυκλοφορία του βιβλίου. Το περιεχόμενο το συζητάμε, το εξώφυλλο το συζητάμε, τον τίτλο τον συζητάμε. Αυτό που απαίτησα ως αδιαπραγμάτευτο ήταν η απουσία του δαιμονοποιημένου αριθμού, τουλάχιστον από τα βασικά στοιχεία της έκδοσης: Δεν θα υπάρχει πουθενά ο αριθμός δεκατέσσερα. Δεν θα συμπεριλαμβάνεται στο ISBN, δεν θα υπάρχει οποιοδήποτε σημείο που να τον περιέχει, δεν θα κυκλοφορήσει δεκατέσσερις του μήνα, θα κοστίζει από ένα λεπτό του ευρώ ως δεκατρία ευρώ και ενενήντα εννιά λεπτά ή από δεκαπέντε και πάνω, ας κάνει και ένα χιλιάρικο. Μέχρι και στο συμβόλαιο κάπου ανέφερε τον αριθμό δεκατέσσερα και ζήτησα να το εκτυπώσουν διορθωμένο και να μου το ξαναστείλουν -ορίστε, τους ταγκάρω, αν λέω ψέματα ή υπερβολές ας παρέμβει ο Topos books / Εκδόσεις Τόπος να με διαψεύσει.\nΑρχικά διέγνωσα μια αντίδραση που περιγράφεται, πάνω-κάτω, με τη φράση «ρε με ποιον έχουμε μπλέξει». Εντάξει, να μη βάλουμε πουθενά το δεκατέσσερα και να μην κυκλοφορήσει το βιβλίο δεκατέσσερις του μήνα, να βρούμε τιμή κάτω από δεκατέσσερα (την έβαλαν στα 13,90). Αλλά πώς θα ζητήσουμε ISBN, αυτά δίνονται με άλλη διαδικασία -«δεν με ενδιαφέρει, το θέμα είναι σοβαρό». Καιρό μετά τη συγκεκριμένη κουβέντα, έμαθα πως ο αγαπημένος μου κύριος εκδότης ρώτησε σοβαρό και σημαίνον πρόσωπο της κοινωνίας περί του θέματος, για να τσεκάρει, υποθέτω, αν είμαι πραγματικός τρελός ή τους δουλεύω. Και η απάντηση, έμαθα, ήταν «καλά σας λέει, αν βάλετε πουθενά το δεκατέσσερα το βιβλίο θα πατώσει».\nΑν ήμουν λίγο περισσότερο παλαβός, θα ζητούσα να μην τυπωθεί το δεκατέσσερα στη σελίδα δεκατέσσερα, αλλά έχω τα όριά μου και έκανα πίσω. Αν και, τώρα που το σκέφτομαι, δεν υπήρχε λόγος να σταματήσω εκεί, εφόσον είχαν δεχτεί τα πάντα γιατί να μην δέχονταν και αυτό, τέλος πάντων, τώρα είναι αργά, ίσως το ζητήσω στην τρίτη έκδοση -με την ευκαιρία και μια που το βιβλίο πάει πολύ καλά, να σημειώσω πως δέκατη τέταρτη έκδοση δεν θα υπάρξει, αν θέλουν ας βγάλουν μια μεγάλη δέκατη τρίτη και μετά να πάνε στη δέκατη πέμπτη, λογικά πράγματα, δεν είμαι κανένας τρελός να έχω παράλογες απαιτήσεις. Στην τελευταία μας συνάντηση, όπου μου δόθηκε το σχέδιο του εξωφύλλου και πραγματικά εντυπωσιάστηκα από τη δουλειά τους, διαπιστώσαμε με την Άννα, που ήταν μαζί, πως στο φιλμάκι του οπισθόφυλλου οι τρεις φωτογραφίες είχαν πάνω τους κάποιους «τυχαίους» αριθμούς. Το 13, το δεκατέσσερα και το 15. «Αμάν, μας ξέφυγε», είπε κάποιος στη συνάντηση. «Να τους αλλάξουμε». «Όχι, δεν θα τους αλλάξουμε», πρότεινα εγώ. «Θα τους αφήσουμε ως έχουν, απλώς θα σβήσουμε το δεκατέσσερα».\nΚαι μόλις έφτασε στα χέρια μου το βιβλίο, είδα πως είχαν κάνει ακριβώς αυτό. Και μπράβο τους, μας έσωσαν από την γκαντεμιά. Γι’ αυτό, να το παίρνετε το δεκάλεπτο στα ρέστα. Δεν το κάνετε για την τσέπη σας, το κάνετε για την τύχη του βιβλίου. Κι όταν σας λέει κάποιος πως το πήρε «δεκατέσσερα ευρώ» να τον διορθώνετε: «Δεκατρία και ενενήντα, δεν μπορεί να πωλείται τέτοιο βιβλίο δεκατέσσερα ευρώ, δεν θα το αγόραζε κανένας».


Νέος εξοπλισμός για τη Μονάδα Τεχνητού Νεφρού\n"Πράσινο φως" από την Περιφέρεια για δημοπράτηση του έργου στο ΓΝΛ\nΔημοσίευση: 06 Αυγ 2018 16:30\n"Εξοπλίζουμε τα δημόσια νοσοκομεία, στηρίζουμε τη δημόσια υγεία στη Θεσσαλία", δηλώνει ο περιφερειάρχης Κ. Αγοραστός\nΣτη φάση της υλοποίησης μπαίνει η προμήθεια του νέου εξοπλισμού για τη Μονάδα Τεχνητού Νεφρού του Γενικού Νοσοκομείου Λάρισας, καθώς ο περιφερειάρχης Θεσσαλίας έδωσε την έγκριση δημοπράτησης του έργου προϋπολογισμού 150.000 ευρώ (με ΦΠΑ).\nΕιδικότερα, ολοκληρώθηκαν οι προβλεπόμενες διαδικασίες σύνταξης – υποβολής και ελέγχου και δόθηκε η έγκριση δημοπράτησης από τη Διαχειριστική Αρχή Περιφέρειας Θεσσαλίας στο έργο του Π.Ε.Π. Θεσσαλίας 2014-2020, με Δικαιούχο, Κύριο και Φορέα Υλοποίησης το Γενικό Νοσοκομείο Λάρισας «Κουτλιμπάνειο & Τριανταφύλλειο». Το έργο συγχρηματοδοτείται από το Ευρωπαϊκό Ταμείο Περιφερειακής Ανάπτυξης και εθνικούς πόρους. Ακολουθεί πλέον η έγκριση και δημοσιοποίηση της Προκήρυξης από το Γενικό Νοσοκομείο Λάρισας, για την ανάδειξη Αναδόχου και υλοποίηση του έργου.\nΟ περιφερειάρχης Θεσσαλίας και πρόεδρος της Ένωσης Περιφερειών Ελλάδος τόνισε τα εξής: «Στηρίζουμε έμπρακτα τη δημόσια Υγεία. Αποτελεί προτεραιότητά μας, καθώς πιστεύουμε ότι μια χώρα είναι σύγχρονη και ανεπτυγμένη όταν οι πολίτες της προστρέχουν στις δημόσιες Υπηρεσίες Υγείας. Για τον λόγο αυτό δώσαμε τη δυνατότητα στο Γενικό Νοσοκομείο Λάρισας να εξοπλιστεί με νέα μηχανήματα αιμοκάθαρσης και νέο εξοπλισμό για τη Μονάδα του Τεχνητού Νεφρού, προϋπολογισμού 150.000 ευρώ. Έχουμε χρηματοδοτήσει έργα συνολικού προϋπολογισμού πάνω 70 εκατ. ευρώ στηρίζοντας τα δημόσια νοσοκομεία μας και τη δημόσια Υγεία στη χώρα μας».


Η Lana Del Rey ανακοινώνει την κυκλοφορία της ποιητικής συλλογής της - My Radio 89,6\nΗ πρώτη ποιητική συλλογή της Lana Del Rey έχει πλέον ημερομηνία κυκλοφορίας.\nΗ Lana Del Rey ανακοινώνει την κυκλοφορία της ποιητικής συλλογής της «Violet Bent Backwards Over Τhe Grass».\nΗ συλλογή περιλαμβάνει περισσότερα από τριάντα ποιήματα με την υπογραφή της τραγουδίστριας, μεταξύ των οποίων τα «Never To Heaven», «The Land Of 1.000 Fires», «Past The Bushes Cypress Thriving», «LA Who Am I To Love You?», «Tessa Dipietro», «Happy», «Paradise Is Very Fragile», «Bare Feet On Linoleum» Και πολλά ακόμη.\nΗ πανέμορφη έντυπη έκδοση της συλλογής θα είναι διαθέσιμη στις 29 Σεπτεμβρίου 2020 και θα αποτελείται από σκληρόδετο βιβλίο που θα περιέχει δακτυλογραφημένα χειρόγραφα από την ίδια τη Lana Del Rey μαζί με αυθεντικές φωτογραφίες της.\nΕκτός από την έντυπη έκδοση, η Lana Del Rey ζωντανεύει την ποίησή της σε ένα απαράμιλλο ηχογραφημένο βιβλίο (audiobook).\nΗ Lana διαβάζει δεκατέσσερα επιλεγμένα ποιήματα από το «Violet Bent Backwards Over The Grass», τα οποία έχουν μελοποιηθεί από τον τακτικό συνεργάτη της, τον βραβευμένο με Grammy μουσικό Jack Antonof\nΤο spoken word album θα είναι διαθέσιμο για αγορά από τις 28 Ιουλίου σε όλους τους μεγάλους λιανοπωλητές ηχογραφημένων βιβλίων.\nΗ έκδοση βινυλίου και το CD του spoken word album για τη συλλογή «Violet Bent Backwards Over The Grass» αναμένεται να κυκλοφορήσουν από τις Interscope / Polydor Records / Universal Music στις 2 Οκτωβρίου 2020.\n«Το “Violet Bent Backwards Over The Grass” είναι το ομότιτλο ποίημα του βιβλίου και το πρώτο ποίημα που έγραψα από τα πολλά. Μερικά από αυτά μου ήρθαν ολόκληρα και τα υπαγόρευσα και έπειτα τα δακτυλογράφησα και μερικά τα δούλεψα με κόπο για να διαχωρίσω κάθε λέξη ώστε να φτιάξω το τέλειο ποίημα», εξηγεί η Lana Del Rey.\n«Είναι ετερόκλητα και ειλικρινή και δεν προσπαθούν να είναι οτιδήποτε άλλο από αυτό που είναι και είμαι υπερήφανη γι’ αυτά, ειδικά επειδή το πνεύμα με το οποίο γράφτηκαν ήταν πολύ αληθινό», σχολιάζει για τα ποίημάτα της.\n«Είμαι στην ευχάριστη θέση να δωρίσω ένα σημαντικό μέρος των εσόδων σε ορισμένους οργανισμούς Ιθαγενών Αμερικάνων στους οποίους πάντα ήθελα να τους κάνω δωρεές, λόγω των εμπειριών που είχα, οι οποίες έχουν διαμορφώσει σε μεγάλο βαθμό τη δική μου πορεία στη ζωή», καταλήγει.


Νέα τροπή στην υπόθεση με τον ιερέα που κατηγορείται για παιδεραστία! Τι υποστηρίζει η κόρη του! - Usay.gr\nΝέα τροπή στην υπόθεση με τον ιερέα που κατηγορείται για παιδεραστία! Τι υποστηρίζει η κόρη του!\nΝοέμβριος 2, 2019, 1:15 μμ Νοέμβριος 2, 2019\nΒέβαιη για την αθωότητα του ιερέα από τη Μάνη, ο οποίος κατηγορείται για σεξουαλική κακοποίηση 12χρονης, εμφανίστηκε η κόρη του.\n«Είναι άδικο να κατηγορείται ο πατέρας μου. Είναι αθώος!» είπε μιλώντας στον ΑΝΤΙ1 και θεωρεί πως πρόκειται για μία πλεκτάνη από τη μητέρα του κοριτσιού, προκειμένου να καλύψει τον παππού του παιδιού.\nΗ κόρη του ιερέα υποστηρίζει πως όλες οι κατηγορίες είναι κατασκευασμένες από την μητέρα της 12χρονης.\nΣτο στούντιο ήταν και ο συνήγορος υπεράσπισης του ιερέα, ο οποίος υπογράμμισε πως δεν είναι δεδομένη κακοποίηση της 12χρονης, καθώς απομένουν να γίνουν κάποιες εξετάσεις ακόμα.


Meghan Markle: «Η Kate Middleton με έκανε να κλάψω» | Jenny.gr\nMeghan Markle: «Η Kate Middleton με έκανε να κλάψω»\nΗ Meghan Markle, κατά τη διάρκεια της νέας συγκλονιστικής συνέντευξης με την Oprah, αναφέρθηκε στις φήμες που αφορούν την ίδια και την Kate Middleton, ότι η Meghan την είχε κάνει να κλάψει.\nΗ Meghan Markle και ο πρίγκιπας Harry ανακοίνωσαν το φύλο του δεύτερου παιδιού τους\nΗ Meghan αποκάλυψε στη συνέντευξή της Oprah Winfrey ότι εκείνη και η Kate είχαν διαφωνία για τα φορέματα παράνυμφων και απευθύνθηκε σε ένα «σημείο καμπής» που αφορούσε την Kate Middleton.\nΚατά τη διάρκεια της συνέντευξής της με την Oprah Winfrey, η οποία προβλήθηκε την Κυριακή, η Meghan μίλησε για αναφορές ότι άφησε την Kate με δάκρυα τις ημέρες του βασιλικού γάμου της, λόγω διαφωνίας σχετικά με τα φορέματα της παράνυμφης.\n«Το αντίστροφο συνέβη», είπε η Meghan.\nA post shared by Meghan Markle & Kate Middleton (@meghan_and_catherine)\nΣυνέχισε: «και δεν το λέω αυτό απαξιωτικά σε κανέναν, γιατί ήταν μια πολύ δύσκολη εβδομάδα τότε, και ήταν αναστατωμένη για κάτι. Αλλά το κατάλαβε και ζήτησε συγγνώμη και μου έφερε λουλούδια μαζί με ένα απολογητικό σημείωμα».\n«Στην πραγματικότητα νομίζω ότι δεν είναι δίκαιο να μπούμε σε λεπτομέρειες γιατί ζήτησε συγγνώμη», συνέχισε. «Και την συγχώρησα».\nΗ Meghan είπε ότι βρήκε «σοκαριστικό» το γεγονός ότι η ιστορία ήταν πρωτοσέλιδο αρκετούς μήνες μετά το γάμο. «Δεν θα ήθελα ποτέ να βγει αυτό, παρόλο που συνέβη», είπε.\nΗ Meghan χαρακτήρισε την Kate «καλό άτομο» και μίλησε για τους ανθρώπους που τους έστρεφαν εναντίον. «Αν με αγαπάς, δεν χρειάζεται να τη μισείς. Και αν την αγαπάς, δεν χρειάζεται να με μισείς», είπε.\nΠρόσθεσε ότι τα μέσα μαζικής ενημέρωσης «φαίνεται πραγματικά πως θέλουν μια αφήγηση για έναν ήρωα και έναν κακό».\nΗ Meghan, 39 ετών, και η Kate, 38, έκαναν αρκετές εξόδους μαζί πριν η Meghan και ο πρίγκιπας Harry μετεγκατασταθούν στην Καλιφόρνια, συμπεριλαμβανομένης της συμμετοχής τους σε πολλούς αγώνες Wimbledon.\nMeghan Markle συνέντευξη\nOprah Winfrey συνέντευξη


ΣΤΟΧΟΙ - Φίλοι Ιεραποστολής Μαδαγασκάρης\nΓια χίλια παιδιά να εξασφαλιστεί το πρωϊνό γεύμα και ίσως για πολλά παιδάκια το μοναδικό της ημέρας.\nΕτήσια δαπάνη για την κάλυψη των πρωϊνών γευμάτων.\nΠΡΩΪΝΟ ΓΕΥΜΑ ΠΑΙΔΙΩΝ\nΌλοι εμείς, που αποτελούμε τη μεγάλη και νεοσεοσύστατη οικογένεια των Φίλων της Ιεραποστολής Β. Μαδαγασκάρης, αγωνιζόμαστε και συνεισφέρουμε για την υλοποίηση του δύσκολου έργου της Μητροπόλεως Β.Μαδαγασκάρης. Βάζουμε λοιπόν, σαν πρώτο στόχο να συγκεντρώσουμε το ποσό των 12000 €, ώστε να εξασφαλίσουμε για 1000 παιδιά το πρωϊνό γεύμα και ίσως για πολλά παιδάκια το μοναδικό της ημέρας. ΔΩΔΕΚΑ ΕΥΡΩ είναι το ετήσιο κόστος για το καθημερινό πρωϊνό γεύμα ενός παιδιού.\nΑυτή τη στιγμή το ιεραποστολικό κέντρο της Μητροπόλεως μας, στην Αλασούρα έχει τη δυνατότητα να προσφέρει πρωϊνό γεύμα (γάλα με μπισκότα) σε 600 το πολύ σε 700 παιδιά. Βοηθήστε μας να καταφέρουμε να ταϊζουμε 1000 παιδιά ημερησίως με ετήσιο κόστος 12000 ευρώ.\nΒοηθήστε μας να επιτύχουμε αυτό τον στόχο μας, καταθέτοντας έστω και ΕΝΑ ΕΥΡΩ στους παρακάτω τραπεζικούς λογαριασμούς με την ένδειξη “για το γάλα”.\nΕταιρία Φίλων Ιεραποστολής Μαδαγασκάρης\nGR 1101403530353002002006500 Alpha bank SWIFT: CRBAGRAAXXX\nGR 7802600990000380200697745 Eurobank\nΠροσπαθούμε να εξασφαλίσουμε τη ζωή και το μέλλον σε 20 κορίτσια.\nΕτήσια δαπάνη για την κάλυψη πάγιων αναγκών λειτουργίας\nΑρκετοί από εμάς έχουν βιώσει την εμπειρία του πόνου από προβλήματα υγείας των παιδιών στις οικογένειες μας. Κάποιοι άλλοι έζησαν την βάρβαρη εμπειρία της απώλειας παιδιών. Μερικοί δεν κατάφεραν ποτέ να αποκτήσουν ένα παιδάκι. Τέλος, αρκετοί είχαν την τύχη να μην ζήσουν τίποτα από όλα αυτά τα δυσάρεστα και εύχομαι μέσα από την καρδιά μου, ποτέ να μην γνωρίσουν τον πόνο, που συνδέεται με τα παιδιά.\nΌλοι μας όμως, είμαστε άνθρωποι με ψυχή, με συναισθήματα, με ευαισθησίες και κυρίως με ΑΓΑΠΗ, αγάπη για τα παιδιά. Αγάπη για τα παιδιά όλου του κόσμου, γιατί η αγάπη δεν έχει ούτε όρια, ούτε σύνορα.\nΑυτή τη στιγμή το ορφανοτροφείο της Μητρόπολης Μαδαγασκάρης φιλοξενεί (58) πενήντα οκτώ κορίτσια, ενώ η δυναμικότητα του είναι 260 κλίνες. Εδώ τα κορίτσια, όχι μόνον ζουν ασφαλή, αποφεύγοντας τους κινδύνους και τις δυσκολίες που δεσπόζουν στη χώρα, αλλά εδώ μπορούν να σπουδάσουν, σε όλες τις βαθμίδες της εκπαίδευσης, ή να εκπαιδευτούν σε τεχνικές σχολές.\nΤο ετήσιο κόστος μιας θέσης στο ορφανοτροφείο ανέρχεται σε 170 ευρώ.\nΒοηθήστε μας να προσφέρουμε ζωή και μέλλον σε περισσότερα ορφανά κορίτσια και με την δική σας βοήθεια να επιτύχουμε αυτό τον δύσκολο στόχο μας, καταθέτοντας έστω και ΕΝΑ ΕΥΡΩ στους παρακάτω τραπεζικούς λογαριασμούς με την ένδειξη “για το ορφανοτροφείο”.\nΔεξαμενές νερού για να προσφέρουμε ζωή\nΚόστος μίας δεξαμενής\nΣτη Μαδαγασκάρη υπάρχουν περιοχές, όπως στη Νοτιοδυτική Μαδαγασκάρη, που οι κάτοικοι αντιμετωπίζουν εφιαλτικά τη λειψυδρία. Περιοχές χωρίς δικτύο ύδρευσης και σπίτια χωρίς καν μία βρύση. Τα ποτάμια είναι μακρυά και το νερό πάντα λιγοστό.\nΚαθημερινό και συνηθισμένο το φαινόμενο όπου άνθρωποι μολύνονται και πεθαίνουν, επειδή δεν έχουν καμία πρόσβαση σε νερό, σε καθαρό νερό.\nΚαθημερινό και συνηθισμένο το φαινόμενο όπου γυναίκες και παιδιά βαδίζουν καθημερινά πολλά χιλιόμετρα, μέχρι και 8 χιλιόμετρα, για να φτάσουν σε μια πηγή με νερό για να το μεταφέρουν στα σπίτια τους.\nΣτη Μαδαγασκάρη όπως και σε πολλές άλλες φτωχές χώρες το νερό είναι το όνειρο των ανθρώπων.\nΗ ιερά Μητρόπολης Μαδαγασκάρης δίνει και στον τομέα αυτόν τον δικό της αγώνα. Στόχος είναι δεξαμενές ώστε να προσφέρει, σε όσο περισσότερους κατοίκους μπορεί, την ίδια τη ζωή, να προσφέρει ΝΕΡΟ!\nΟι δεξαμενές τροφοδοτούνται από την υδροφόρα, που ήρθε από την Ελλάδα μέσα σε container το 2010. Είναι σωτήρια αυτή η δραστηριότητα της Ορθοδόξου Εκκλησίας μας. Όμως είναι αναγκαίο να κατασκευασθούν και άλλες δεξαμενές.\nΤο οικονομικό κόστος για μία δεξαμενή είναι 11.000 ευρώ.\nS.O.S. Σύμφωνα με τον Παγκόσμιο Οργανισμό Υγείας, σε όλο τον κόσμο σχεδόν 10.000 άνθρωποι πεθαίνουν κάθα ημέρα και κάθε 21 δευτερόλεπτα, πεθαίνει ένα παιδί λόγω του μολυσμένου νερού.\nΤι μπορείς να κάνεις; Σκέψου με αγάπη…Ας ανοίξουμε τις καρδιές μας για να βρεθεί λίγο νερό γι αυτούς τους συνανθρώπους μας.\nΜπορείς να κάνεις μια δωρεά για μία δεξαμενή.\nΣκέψου με αγάπη και επικοινώνησε μαζί μας ή κατάθεσε έστω και ΕΝΑ ΕΥΡΩ στους παρακάτω τραπεζικούς λογαριασμούς με την ένδειξη “για Δεξαμενή”.\nΔίδακτρα μαθητών δημοτικού\nΕτήσιο κόστος διδάκτρων μαθητού\nΔίδακτρα μαθητών Λυκείου - Γυμνασίου\nΔίδακτρα φοιτητών πανεπιστημίου\nΕτήσιο κόστος διδάκτρων φοιτητή\nΟ Σεβασμιώτατος Μητροπολίτης κ. Ιγνάτιος, κατανοώντας τη μεγάλη σημασία της μόρφωσης, ιδρύει εκπαιδευτικά ιδρύματα όλων των βαθμίδων της εκπαίδευσης. Στοχεύει ώστε να αποκτήσει η χώρα μορφωμένους και ικανούς πολίτες, γιατί μόνο με την μόρφωση θα μπορέσουν να εξελιχθούν και να αντιμετωπίσουν το αύριο. Η παροχή της εκπαίδευσης παρέχεται δωρεάν στα σχολεία της μητρόπολης, ενώ η δημόσια εκπαίδευση στη χώρα είμαι με πληρωμή.\nΥπάρχει σε εξέλιξη ένα πρόγραμμα εκπαιδευτικής κάλυψης, για την εκπαιδευτική υποστήριξη των παιδιών της Μαδαγασκάρης υπό την επίβλεψη της ιεράς Μητροπόλεως και του ιδίου του Σεβασμιώτατου κ. Ιγνατίου προσωπικά. Μπορείτε και εσείς να ενταχθείτε σε αυτήν την προσπάθεια μας, αφού επικοινωνήσετε μαζί μας, αναλαμβάνοντας την καταβολή των ετήσιων διδάκτρων ενός μαθητή ή ενός φοιτητή.\nΤο ετήσιο κόστος των διδάκτρων για ένα μαθητή του δημοτικού σχολείου είναι 100 ευρώ. Το ετήσιο κόστος των διδάκτρων για ένα μαθητή του γυμνασίου ή του λυκείου είναι 150 ευρώ. Τέλος το ετήσιο κόστος των διδάκτρων για έναν φοιτητή είναι 200 ευρώ.\nΣΤΟΧΟΣ μας για φέτος είναι να μαζέψουμε τα χρήματα για τα ετήσια δίδακτρα 200 μαθητών του δημοτικού, 200 μαθητών γυμνασίου – λυκείου και 100 φοιτητών. Η ετήσια δαπάνη για αυτόν τον στόχο μας είναι 7000 ευρώ.\nΣκέψου με αγάπη και επικοινώνησε μαζί μας ή κατάθεσε έστω και ΕΝΑ ΕΥΡΩ στους παρακάτω τραπεζικούς λογαριασμούς με την ένδειξη “για Εκπαίδευση”.\nCopyright © 2021 Εταιρία Φίλων Ιεραποστολής Μαδαγασκάρης . All rights reserved.


e-dentistry: Τρόφιμα για να διώξετε το κρυολόγημα : κολοκύθες\nΟι κολοκύθες έχουν και άλλη χρήση εκτός απο το να τις χρησιμοποιήσετε σα φανάρια. Η πλούσια, πορτοκαλί σάρκα τους είναι γεμάτη με βήτα καροτένιο, μια θρεπτική ουσία που ο οργανισμός διασπά να κάνει τη βιταμίνη Α.\nΗ βιταμίνη Α βοηθά τις πρωτεΐνες που ρυθμίζουν την ενδοκυτταρική επικοινωνία, η οποία αποτελεί το θεμέλιο του ανοσοποιητικού συστήματος. Η βιταμίνη Α βοηθά επίσης στην πρόληψη του καρκίνου.\nΗ έρευνα δείχνει ότι η βιταμίνη Α μπορεί να βοηθήσει στο να κρατηθεί το αναπνευστικό σύστημα υγιές, το οποίο μπορεί να είναι ιδιαίτερα χρήσιμο όταν έχετε κρυολόγημα ή γρίπη.\nΟι ειδικοί προειδοποιούν ωστόσο για την υπερκατανάλωση της βιταμίνης Α. Επειδή είναι λιποδιαλυτή, η περίσσεια της βιταμίνης Α μπορεί να αποθηκεύεται στο λίπος των κυττάρων του σώματος και μεγάλες ποσότητες μπορεί να είναι τοξικές.\nΑν τρώτε τροφές πλούσιες σε βήτα-καροτένιο, το FDA συνιστά εννέα χιλιοστόγραμμα κάθε μέρα.


Εκτυπωτής Anycubic® MEGA ZERO 3D 220x220x250mm Quick Start with Dual Gear Extruder Easy Leveling Κριτικές - Banggood Ελληνικά Online Shopping\nΆλλος ένας εξαιρετικός τρισδιάστατος εκτυπωτής, παίζει τέλεια, και γρήγορη παράδοση από την ΕΕ, οπότε δεν υπάρχει τελωνείο και ΦΠΑ\nΚαλό για την αξία και για τους αρχάριους.\nΠολύ καλή σε χαμηλή τιμή. Το κακό είναι να μάθεις να το χρησιμοποιείς σωστά.\nΕΝΤΡΕΓΑ ΡΑΠΝΤΑ, ΧΑΒΕΡ ΟΥΤΛ\nΕξαιρετικά γρήγορη παράδοση και δουλεύει πολύ καλά!\nείναι ένα υπερπροϊόν


ΑΛ. ΤΣΙΠΡΑΣ ΣΤΗΝ ΤΟΥΡΚΙΚΗ ΤΗΛΕΟΡΑΣΗ: ΕΧΟΥΜΕ ΠΟΛΛΕΣ ΟΜΟΙΟΤΗΤΕΣ ΟΙ ΔΥΟ ΛΑΟΙ - Activenews.gr\nYou are here: Home / ΠΟΛΙΤΙΚΗ / ΑΛ. ΤΣΙΠΡΑΣ ΣΤΗΝ ΤΟΥΡΚΙΚΗ ΤΗΛΕΟΡΑΣΗ: ΕΧΟΥΜΕ ΠΟΛΛΕΣ ΟΜΟΙΟΤΗΤΕΣ ΟΙ ΔΥΟ ΛΑΟΙ\nΣυνέντευξη στο τουρκικό τηλεοπτικό κανάλι TGRT Haber και τη δημοσιογράφο Ασλιγκιούλ Ατάσαγκουν Τσέμπι έδωσε ο πρωθυπουργός Αλέξης Τσίπρας κατά την επίσκεψή του στην Τουρκία.\nΜεταξύ άλλων χαρακτήρισε σημαντική στιγμή για τις ελληνοτουρκικές σχέσεις την επίσκεψή του στη Θεολογική Σχολή της Χάλκης ο Αλέξης Τσίπρας, επισήμανε ότι οι δύο λαοί έχουν πολλές ομοιότητες, ενώ αποκάλυψε ότι ο παππούς του γεννήθηκε στην Κωνσταντινούπολη.\nΕιδικότερα, σύμφωνα με την προδημοσίευση της συνέντευξης, ο πρωθυπουργός ανέφερε για τη Χάλκη πως «σήμερα είναι μια σημαντική στιγμή για τις ελληνοτουρκικές σχέσεις. Επισκέφθηκα τη Θεολογική Σχολή και το όμορφο νησί το οποίο βρίσκεται η Σχολή. Συνάντησα εκεί αρκετούς Τούρκους που με υποδέχθηκαν φιλικά, αργότερα συμμετείχα στη λειτουργία. Νομίζω το σημαντικό είναι πως εκεί δώσαμε ένα μήνυμα πως χωρίς να υπάρχει φόβος και μίσος θα μπορούμε να συνυπάρχουμε».\n«Αν ανοίξει ξανά η Θεολογική Σχολή, που νομίζω ότι πρέπει να ανοίξει, θα έχουμε κάνει νέα βήματα. Θα είναι ένα νέο βήμα για τη συνύπαρξή μας, ένα σύμβολο των στενών και φιλικών σχέσεων των δύο λαών», είπε.\nΟ Αλ. Τσίπρας επανέλαβε επίσης την ανάγκη στήριξης της Τουρκίας και της Ελλάδας από την ΕΕ στο προσφυγικό.\n«Με τον πρόεδρο Ερντογάν οφείλουμε να κάνουμε περισσότερο βήματα στη συνεργασία μας για να σταματήσουμε την εμπορία ανθρώπων στο Αιγαίο Πέλαγος. Η Ευρωπαϊκή Ένωση πρέπει να υποστηρίξει την Τουρκία. Η Τουρκία φιλοξενεί τέσσερα εκατομμύρια πρόσφυγες. Είναι πολύ σημαντική η βοήθεια που τους παρέχει σε επίπεδο στέγασης και τροφής. Και στην Ελλάδα υπάρχουν περισσότερο από 70.000 πρόσφυγες. Κυρίως η κατάσταση σε πέντε νησιά μας στο Αιγαίο είναι κρίσιμη. Προσπαθώ, σε επίπεδο ΕΕ από τους ομολόγους μου να βρω στήριξη για το θέμα αυτό, και για μας, αλλά και για την Τουρκία», ανέφερε.\n«Τουρκία και Ελλάδα πρέπει να ζήσουν μαζί ειρηνικά»\nΤέλος, ο Αλ. Τσίπρας αναφέρθηκε στα κοινά στοιχεία Ελλήνων και Τούρκων, αποκαλύπτοντας ότι ο παππούς του γεννήθηκε στην Κωνσταντινούπολη.\n«Οι άνθρωποι στην περιοχή αυτή έχουν αρκετά κοινά στα φαγητά, στη γεύση, στη μουσική, στην κουλτούρα τους. Ο παππούς μου είχε γεννηθεί στην Κωνσταντινούπολη. Τα φαγητά που τρώγαμε στο σπίτι μας έμοιαζαν με τα τούρκικα φαγητά. Θέλω να πω, υπάρχουν σημεία που μοιάζουμε. Έχουμε διαφορετικές γλώσσες, όμως έχουμε κοινά στοιχεία στην κουλτούρα μας. Πρέπει να ζήσουμε μαζί σε ένα ειρηνικό, φιλικό περιβάλλον» είπε ο πρωθυπουργός.\nΗ συνέντευξη θα μεταδοθεί την Κυριακή.\nTagΑΛΕΞΗΣ ΤΣΙΠΡΑΣ ΕΛΛΑΔΑ ΤΟΥΡΚΙΑ;\nΗ ΣΥΜΦΩΝΙΑ ΤΩΝ ΠΡΕΣΠΩΝ ΚΑΙ Η ΔΥΝΗΤΙΚΗ ΑΝΑΒΑΘΜΙΣΗ ΤΗΣ ΤΟΥΡΚΙΑΣ ΣΤΑ ΒΑΛΚΑΝΙΑ


Η Μαρία, ήδη από τα λίγα λόγια που ανταλλάξαμε στο σύντομο τηλεφώνημα μας, μου φάνηκε πως ήταν ευάλωτη, εύθραυστη, «καρφωμένη» στο παιδικό της κομμάτι. Έδειχνε να φοβάται τον πραγματικό κόσμο, τον «ενήλικο» κόσμο των ανθρώπων. Ήρθε συνοδευμένη με τον άνδρα της στην πρώτη συνεδρία, τον οποίο άφησα να καθήσει μαζί μας στην αίθουσα.\nΈτσι θα μπορούσα ίσως να σχηματίσω μια πιο ολοκληρωμένη εικόνα για την Μαρία. Κι εκείνος, στιγματισμένος με βαθιά σημάδια ευαλωτότητας που άφησαν να διαφανούν η αφήγηση της προσωπικής του ιστορίας, με αμφιθυμία τον έβλεπα να παραπαίει ανάμεσα σε δυο κόσμους: την πρώιμη παιδική του ηλικία και την χειραφετημένη ενήλική του ταυτότητα.\n«Μπορώ όποτε νιώθω την ανάγκη να σας παίρνω τηλέφωνο να μιλάμε;…» με ρώτησε η κοπέλα προς το τέλος της πρώτης συνεδρίας.\nΚάθε ερώτησή τους μια κραυγή αγωνίας, ένα σημάδι αποφευκτικής αντίδρασης σε αυτό που μέσα τους μεταφράζεται πως είναι η ψυχοθεραπεία -και πραγματικά είναι: ένας ακριβής καθρέφτης των ψυχικών και υπαρξιακών επιπέδων αυτο-οργάνωσης, απ’ το οποίο οι άνθρωποι απλώνουν το χέρι τους προς κάποιον ειδικό για βοήθεια.\n«Φαντάζομαι πως θα μπορούμε να μιλάμε σαν φίλοι…. Εγώ θα σας λέω τα δικά μου προβλήματα κι εσείς.. τα δικά σας…!», μου πρότεινε χαριτολογώντας, προσπαθώντας να δώσει χιουμοριστική νότα στην εμφανή της αμηχανία.\nΚαθώς άκουγα αυτά και άλλα που έλεγε, εγώ σκεφτόμουν… …Δεν θέλω να σε ματαιώσω, αλλά πως μπορώ να μην είμαι ειλικρινής!\nΠώς να επιβιώσει και να ανθίσει αυτή η αρχόμενη σχέση χωρίς όρια;\nΧωρίς την δική σου ανάγκη για συγκατάθεση στα ενήλικά όρια της θεραπευτικής σχέσης;\nΧωρίς την σαφή διατύπωση από μέρους μου των βασικών θέσεών μου ως ψυχολόγου πάνω σ’ αυτό που εμείς, οι επί πληρωμή βοηθοί ονομάζουμε ψυχοθεραπεία…;\nΔεν είναι στο χέρι μου να σε κρατήσω κοντά μου, αν εσύ ζητάς κάτι άλλο απ’ αυτό που εγώ είμαι σε θέση σήμερα να σου προσφέρω.\nΛίγες μέρες μετά την πρώτη μας συνεδρία, διαβάζω σ’ ένα e-mail της:\n«Λυπάμαι αλλά δεν μου κάνατε καθόλου καλή εντύπωση. Εγώ περίμενα έναν άνθρωπο και απογοητεύτηκα όταν είδα μόνο έναν επαγγελματία… Ούτε σε σας τον ίδιο, αλλά ούτε και στον χώρο σας βρήκα κάτι … του Θεού. Λυπάμαι…».\nΕίναι δίκοπο μαχαίρι η σαφήνεια. Ακόμη πιο τρομαχτική είναι η αντιπαράθεση με την αδυναμία σου να ανταποκριθείς σε πιο ενήλικα αιτήματα ενός άλλου…\nΠολύ συχνά οι άνθρωποι αναζητούν στο «άνθρωπο του Θεού» αυτόν που θα τους βοηθήσει να παραμείνουν πληγωμένα παιδιά. Που εξιδανικεύουν και αποκαθηλώνουν τους άλλους, στην ασυνείδητη «μανία» τους να παραμένουν αγκιστρωμένοι στην μακάρια απένδυση των ευθυνών, χαρακτηριστικό γνώρισμα της παιδικής ηλικίας. Μιας παιδικότητας που –πολύ πιθανόν- βιώθηκε μερικώς, ή με κακοποιητικό τρόπο. Θυμώνουν όταν στην θέση του απόλυτα επιτρεπτικού και διάτρητου ως προς την οριοθέτηση πατρικού προτύπου που περίμεναν, συναντούν έναν περιορισμένο, «ανθρώπινο» και ανθρωπόμορφο «πατέρα», που σκοπεύει σύντομα να αποδομήσει θεραπευτικά και να απενδυθεί τον πατρικό του ρόλο, προς όφελος της ψυχοθεραπευτικής σχέσης…)\nΑυτό που στην πραγματικότητα γύρευες από μένα ήταν να σε βοηθώ μόνο από… αγάπη. Χωρίς όρους και όρια. Υποπτεύομαι Μαρία πως βαθιά σου έλειψε η εμπιστοσύνη και η απροϋπόθετη αγάπη στα πολύ τρυφερά σου χρόνια.\nΔεν θα παραξενευόμουν αν μάθαινα από σένα στην πορεία της θεραπείας σου –που δεν της επέτρεψες να υπάρξει - πως τις στενές και τις ερωτικές σου σχέσεις τις έχτιζες πάντα με γνώμονα το ασυνείδητο δίπολο «εξιδανίκευσης – προδοσίας».\nΠως ονειρεύεσαι μια ιδανική σχέση με μια τέλεια μητέρα (σύντροφο, φίλη, ψυχοθεραπευτή) που θα της έχεις απόλυτη εμπιστοσύνη. Θα περιμένεις από κείνη τα πάντα κι αυτή δεν θα σε πληγώσει ποτέ. Που θα σε φροντίζει χωρίς όρους και όρια. Που δεν θα χρειάζεται ποτέ να ελέγχεις την αξιοπιστία αυτής της σχέσης… Να μην ελέγχεις;! Τι ονειρική κατάσταση…! Πόσο όμως το αντέχεις να αποσύρεις την ανάγκη σου για έλεγχο μέσα σε μια τέτοια βαθιά συγχωνευτική σχέση…; Που εσύ έχεις την ανάγκη να λειτουργήσει ως πρωτογενώς συγχωνευτική…;\nΌχι! Αυτό δεν είναι δυνατόν!!!\nΓια σένα δεν υπάρχει τίποτα πιο τρομαχτικό από μια τέτοια σχέση. Μια σχέση που δεν θα χρειάζεται να έχεις τον έλεγχο.\nΑφού μια εν λευκώ εμπιστοσύνη μπορεί ξανά να σε καταστήσει ανεπανόρθωτα ευάλωτη. Ξανά εκτεθειμένη στην χωρίς έλεος προδοσία από τον γονιό σου που, αντί να σε προστατέψει, εκείνος ανεπανόρθωτα σε τραυμάτισε… Τι παράδοξο! Και στην δική μας και σε άλλες σου σημαντικές σχέσεις θα ήθελες ταυτόχρονα να ελέγχεις απόλυτα τις σκέψεις και τα συναισθήματα αυτού που βαθιά… «εμπιστεύεσαι» να σε βοηθήσει…\nΜέρος λοιπόν της διορθωτικής εμπειρίας στο πλαίσιο της ψυχοθεραπείας είναι να σε «εκπαιδεύσω» στις λειτουργικές ποιότητες αυτού του κόσμου, του κόσμου της ανθρώπινης σχεσιακής πραγματικότητας, και των ωραίων της προοπτικών. Είναι κι εσύ να μπορέσεις σταδιακά να εμπεριέξεις αυτόν τον κόσμο – τα όρια και τους όρους του- αναγνωρίζοντας πως δεν χρειάζεσαι απελπισμένα τον αντίστοιχο φαντασιωσικό για να ζήσεις καλά.\nΠώς να χωρέσει όμως ένα «παιδί», μονάχο του, ασυνόδευτο, σε μια ψυχοθεραπεία ενηλίκων…;\nΗ ψυχοθεραπεία είναι ένας χώρος που δεν μπορεί κανείς να μπει και να λειτουργήσει αν είναι «κλειδωμένος» εμμονικά αγκιστρωμένος αποκλειστικά στην ψυχική θέση του παιδιού. Είναι απαραίτητο να συνοδεύεται αυτό το παιδί κι από ένα σχετικά ενήλικο πλάσμα, ένα σχετικά υγιές κομμάτι εαυτού, αν πρόκειται, θεραπευτής και θεραπευόμενος, να περιμένουμε μαζί ευχάριστα αποτελέσματα και θετικές ανατροπές…\nΑναγνώσεις άρθρου: 1330


Taberna Aguilas, Σεβίλλη - Κριτικές εστιατορίων - TripAdvisor\nΔραστηριότητες κοντά σε: Taberna Aguilas\nTaberna Aguilas, Σεβίλλη\nΝο 47 από 2.589 Εστιατόρια - Σεβίλλη\n€, Μπαρ, Μεσογειακή, Ισπανική\nCalle Aguilas 10, 41004 Σεβίλλη, Ισπανία\nΚλείνει σε 3 λεπτά:8:00 π.μ. - 5:00 μ.μ.\n4,5 1.177 κριτικές\nΝο 5 από 255 Μπαρ - Σεβίλλη\nΝο 47 από 2.401 Εστιατόρια - Σεβίλλη\nCalle Aguilas 10, 41004 Σεβίλλη Ισπανία\nΠήγαμε για ένα γεύμα τάπας. Όλα τα φαγητά ήταν πολύ φρέσκα. Υπήρχαν μερικές επιλογές στο μενού που δεν ήταν διαθέσιμες, αλλά η σερβιτόρα μας βοήθησε να επιλέξουμε και μάλιστα μας είπε όταν είχαμε παραγγείλει αρκετά καθώς διατάζαμε τα πάντα. Μας άρεσε το σάντουιτς chorizo καλύτερα....Το κρασί ήταν καλό.Περισσότερα\nΠολύ καλή Tapas\nΠήγα χθες το βράδυ. Ο Tapas ήταν πολύ καλός, όπως και η υπηρεσία. Τα πιάτα ήταν διαφορετικά σε πολλά άλλα εστιατόρια στην ίδια περιοχή. Συνιστάται!\nΈνα από τα αγαπημένα μου μπαρ Tapas στη Σεβίλλη\nΚαθώς περάσαμε τον Taberna Aguilas παρατήρησα ότι υπήρχαν αρκετοί ντόπιοι, γι 'αυτό αποφασίσαμε να δοκιμάσουμε το φαγητό εκεί. Η διακόσμηση είναι ιδιόμορφη. Οι σερβιτόροι μπορεί να φαίνονται να είναι λίγο άγριοι, αλλά αν είστε πρόθυμοι να δοκιμάσετε τα καλύτερα ισπανικά και να τους δώσετε μια...πιθανότητα θα βρείτε ότι είναι πραγματικά αρκετά αστείο και πολύ χρήσιμο. Δοκιμάσαμε το chicharron de Cadiz (το οποίο έλιπε στο στόμα), το espinacas con garbanzos (σπανάκι και ρεβίθια, τόσο ενδιαφέρον που το έκανα μαγειρεμένο πίσω στο σπίτι), και τη σαρδέλα σε φρυγανισμένο ψωμί, μεταξύ άλλων τάπας. Το αγαπάμε τόσο πολύ, φάγαμε εκεί δύο φορές. Το μπλουζάκι που φοράει το προσωπικό είναι αρκετά δροσερό, θα το αγόραζα. Ίσως να το εξετάσουμε για τους ιδιοκτήτες. . .Περισσότερα\nΚαλύτερες Tapas στη Σεβίλλη\nΦανταστικό φαγητό (Chicharron de Cadiz ήταν devine), μεγάλη ποικιλία στο μενού, αξία για τα χρήματα, φιλικό προσωπικό, ψυχρή ατμόσφαιρα, όλα στεγάζονται κάτω από μια υπέροχη διακόσμηση επίσης. Το μόνο μπαρ του Tapas που επισκεφθήκαμε στη Σεβίλλη. Τα πρότυπα παρέμειναν υψηλά ακόμη και με διαφορετικό προσωπικό...και σε διαφορετική ώρα της ημέρας.Περισσότερα\nSoooo ωραίο !!\nΉρθαμε εδώ μετά το χρόνο διακοπής και όλα τα επιτελεία μας είναι τόσο ευγενικά σε εμάς. Κάθε φαγητό βγήκε πολύ γρήγορα και γευτείτε καλά! Ελπίζω να επισκεφτώ ξανά: -)\nΠήγε εκεί απόψε με τη γυναίκα μου, την αδερφή μου και τον αρραβώνα της. Το πρώτο ωραίο πράγμα ήταν το μενού, το οποίο θα μπορούσαμε να διαβάσουμε στη γλώσσα μας στο κινητό μας χάρη σε έναν κωδικό IRQ στο τραπέζι. Το φαγητό ήταν πολύ καλό,...και το κρασί που πρότειναν πάρα πολύ. 52 € συνολικά και ήμασταν γεμιστές! Βγαίνουμε αύριο από τη Σεβίλλη με μια θαυμάσια μνήμη αυτού του δείπνου. Δεν είναι άλλο τουριστικό μέρος, δοκιμάστε το!Περισσότερα\nΚαλές δονήσεις και νόστιμα φαγητά!\nΠήγα εδώ με φίλους για τάπας! Θα συνιστούσαμε πολύ το κατσικίσιο τυρί με κόκκινο πέστο, η παρουσίαση και η γεύση ήταν απίστευτα. Το ιβηρικό burrito ήταν επίσης εξαίσιο! Επίσης αγαπούσε το σπανάκι και τα ρεβίθια, μεταξύ άλλων επιλογών για χορτοφάγους! Θα συνιστούσα πολύ\nΜικρή θέση, περιορισμένο προσωπικό. Ακόμα υπέροχο φαγητό και εξαιρετική εξυπηρέτηση. Ο καλύτερος τρόπος για να απολαύσετε μια Σεβίλλη κατά τη διάρκεια του γεύματος.\nΜεγάλο, φιλικό μπαρ\nΕίχαμε προσπαθήσει να φτάσουμε σε αυτό το μπαρ το προηγούμενο βράδυ που ήταν Σάββατο και δεν είχε τύχη καθώς ήταν γεμάτο. Η Κυριακή ήταν πολύ πιο ήρεμη και κάναμε κάθισμα. Είχαμε ποτά που σερβίρονται από το φιλικό προσωπικό του μπαρ. Μια ατμοσφαιρική, φιλόξενη παμπ.\nΥπέροχο παλιό μπαρ με εξαιρετική τάπας\nΥπέροχο παλιό μπαρ με μεγάλη τάπας και κρασί. Ήμασταν ακριβώς εκεί για ποτά και τάπας. Είχε μια μικτή πιατέλα τυριού και ζαμπόν και τοπικό κόκκινο κρασί συνιστάται από το προσωπικό. Όλα εξαιρετικά.\nΚοντινά εστιατόριαΔείτε και τα 3.430 κοντινά εστιατόρια\nΚοντινά αξιοθέαταΔείτε και τα 1.218 κοντινά αξιοθέατα\nΔείτε και τα 191 κοντινά ξενοδοχείαΔείτε και τα 3.430 κοντινά εστιατόριαΔείτε και τα 1.218 κοντινά αξιοθέατα\nΛάβετε γρήγορα απαντήσεις από το προσωπικό του Taberna Aguilas και από προηγούμενους επισκέπτες.